**Вирусология ИТИнинг**

**2024-йил 29-февралдаги**

**69-сон буйруғига 11-илова**

**Коррупцияга қарши курашиш бўйича сиёсат**

**1-боб. Умумий қоидалар**

1. Ушбу Сиёсат Вирусология ИТИда ҳалоллик сиёсатини таъминлаш, яъни ходимлар ва умуман жамиятда коррупцияга қарши курашиш маданиятини ошириш мақсадида юксак хулқ-атвор стандартларига мувофиқлик, шунингдек лавозим (хизмат) мажбуриятларини бажариш чоғида Институт ходимлари томонидан коррупциявий ҳаракатлар содир этилишига йўл қўймасликка доир позициясини ифодалайди.
2. Ушбу Сиёсат Ўзбекистон Республикасининг “Коррупцияга қарши кураш тўғрисида”ги Қонуни талаблари, Ўзбекистон Республикаси Президентининг 2020-йил 29-июндаги ПФ-6013-сон “Ўзбекистон Республикасида коррупцияга қарши курашиш тизимини такомиллаштириш бўйича қўшимча чора-тадбирлар тўғрисида”ги, 2021-йил 16-июндаги ПФ-6247-сон “Давлат органлари ва ташкилотларининг фаолияти очиқлигини таъминлаш, шунингдек жамоатчилик назоратини самарали амалга оширишга доир қўшимча чора-тадбирлар тўғрисида”ги фармонлари 2019-йил 27-майдаги ПФ-5729-сон “Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида”ги, Ўзбекистон Республикаси Вазирлар Маҳкамасининг 2016-йил 2-мартдаги 62-сон “Давлат бошқаруви органлари ва маҳаллий ижро этувчи ҳокимият органлари ходимларининг одоб-ахлоқ намунавий қоидаларини тасдиқлаш тўғрисида” қарорига мувофиқ коррупцияга қарши кураш соҳасидаги халқаро ташкилотлар тавсиялари ва илғор дунё тажрибаси, жумладан ISO 37001:2016 “Коррупцияга қарши кураш менежменти тизими–Талаблар ва уларни қўллашга доир тавсиялар” халқаро стандарти талаблари ва тавсияларини ҳисобга олган ҳолда ишлаб чиқилган.
3. Институт Сиёсатни ўз фаолияти спецификасидан келиб чиқиб қабул қилади, ўзига хос ва қолдиқ коррупциявий хавф-хатар ва мавжуд ресурслар асосида коррупцияга қарши курашиш бўйича ўз механизмларини ишлаб чиқади ва жорий этади.
4. Қуйидагилар Институтда коррупцияга қарши курашишнинг асосий мақсади ҳисобланади:

Институт ходимлари томонидан Ўзбекистон Республикаси қонунлари ва коррупцияга қарши курашишга доир ички ҳужжатлар талабларини тушуниш ва уларга риоя этилиши;

Институтда коррупциявий хавф-хатарларни камайтириш ва коррупцияга барҳам бериш;

Институтнинг барча фаолият соҳаларида коррупциянинг олдини олиш бўйича чора-тадбирларни амалга ошириш;

Аҳолининг Институтнинг фаолияти юзасидан ҳуқуқий онги ва ҳуқуқий маданияти даражасини ошириш, жамиятда коррупцияга нисбатан муросасиз муносабатни шакллантириш;

Институт ходимлари фаолиятининг шаффофлиги ва хулқ-атвор меъёрларига мувофиқлигини таъминлаш; коррупциявий ҳаракатларни ўз вақтида аниқлаш, уларга барҳам бериш, уларнинг оқибатлари, уларни келтириб чиқарувчи сабаб ва шарт-шароитларни бартараф этиш, коррупциявий ҳаракатларни содир этганлик учун жавобгарликнинг муқаррарлиги тамойилини таъминлаш;

Институтда мавжуд коррупцияга барҳам бериш.

1. Мазкур Сиёсат талаблари эгаллаб турган лавозими ва бажараётган функциясидан қатъий назар Институтнинг барча ходимлари учун бирдек амал қилади.
2. Институтга ишга кираётган ҳар қандай шахс мазкур Сиёсат билан имзо чеккан ҳолда танишишлари, унинг қонун-қоидаларига риоя қилиши лозим.
3. Мазкур Сиёсатнинг мақсадлари учун қуйидаги асосий тушунчалар ва атамалардан фойдаланилади:

**алоқадор шахслар** - Институт ходими билан тижорат ташкилотларининг устав капиталида иштирок этадиган шахслар, акциялари Республика фонд биржасида оммавий муомалада бўлган акциядорлик жамиятларининг беш фоизидан кам бўлган миқдордаги акцияга эга эканлиги бундан мустасно;

**давлат органлари ва муассасалари**–давлат ҳокимияти ва бошқаруви органлари, фуқароларнинг ўз-ўзини бошқариш органлари (жумладан, вазирликлар, хизматлар, агентлик, марказлар ва бошқа идоралар) ва уларнинг таркибий бўлинмалари, шунингдек давлат томонидан бевосита ёки билвосита назорат қилинадиган юридик шахслар;

**иш фаолияти юзасидан меҳмондўстлик белгилари**–учинчи шахсларнинг ҳамкорлик ўрнатиш ва/ёки уни қўллаб-қувватлаш билан боғлиқ бўлган, Институт ходимларининг содиқлигини оширишга қаратилган, Институт ходимлари манфаатлари йўлидаги ҳаражатлари, жумладан учинчи шахсларнинг овқатланиши, иш фаолияти юзасидан тушликлар ташкил этилиши билан боғлиқ ҳаражатлари, транспорт ҳаражатлари, яшаш, кўнгилочар тадбирлар, жумладан саёҳат дастурлари билан боғлиқ ҳаражатлар ва ҳ.к.;

**контрагент**–Институт билан шартномавий муносабатларга киришган (меҳнат муносабатлари бундан мустасно) ҳар қандай юридик ёки жисмоний шахс;

**коррупция** – шахснинг ўз мансаб ёки хизмат мавқеидан шахсий манфаатларини ёхуд ўзга шахсларнинг манфаатларини кўзлаб моддий ёки номоддий наф олиш мақсадида қонунга хилоф равишда фойдаланиши, худди шунингдек бундай нафни қонунга хилоф равишда тақдим этиш;

**коррупциявий хавф-хатар**–Институт ходимлари ёки учинчи шахслар томонидан Институт номидан ёки уларнинг манфаатлари йўлида коррупциявий ҳаракатларни амалга ошириш хавфи;

**коррупциявий харакатлар**–ходим томонидан бевосита ёки билвосита шахсан ёки учинчи шахслар орқали пора берувчи манфаатлари йўлида ҳаракат ёки ҳаракатсизлик учун моддий манфаатдор бўлиши, шу жумладан пул, қимматбаҳо қоғоз, бошқа кўринишдаги мулк ва мулкий ҳуқуқлар, мулкий ҳарактердаги хизматлар олиш, талаб қилиш, ундириш, таклиф қилиш ёки бериш, пора бериш ва/ёки олиш ёки бунда воситачилик қилишда, расмиятчиликларни соддалаштириш учун тўловлар ундириш (пора олиш) ва бошқа ноқонуний мақсадларда ўз хизмат вазифаларидан ноқонуний фойдаланиш;

**коррупциявий ҳуқуқбузарлик**–содир этилганлик учун Ўзбекистон Республикаси қонунчилигида жавобгарлик белгилаб қўйилган коррупция аломатларига эга ҳатти-ҳаракат;

**коррупцияга қарши ички назорат тузилмаси-**Институтда коррупцияга қарши курашиш вазифаси юкланган таркибий тузилма;

**коррупцияга қарши курашиш тизими**–коррупциявий ҳаракатларнинг, Ўзбекистон Республикасининг коррупцияга қарши курашиш соҳасидаги қонунчилиги ва Институтнинг коррупцияга қарши курашиш масалаларига доир ички ҳужжатлари бузилишининг олдини олиш, Институт ходимлари томонидан ўз фаолиятини профессионал ва хулқ-атвор жиҳатдан юксак даражада амалга оширилишини таъминлаш бўйича комплекс чора-тадбирлар;

**кронизм** (фаворитизмнинг дўстона алоқаларга асосланган кўриниши)–дўстлар ёки ишончли шахсларга ноқонуний имтиёзлар тақдим этиш мақсадида ҳокимият ва/ёки обрўсидан фойдаланиш;

**мансабдор шахс-**доимий, вақтинча ёки махсус ваколат бўйича тайинланадиган ёки сайланадиган, ҳокимият вакили вазифаларини бажарадиган ёхуд давлат органларида, фуқароларнинг ўзини ўзи бошқариш органларида, мулк шаклидан қатъи назар, корхоналарда, муассасаларда, ташкилотларда ташкилий-бошқарув, маъмурий-хўжалик вазифаларини амалга оширадиган ва юридик аҳамиятга эга ҳаракатларни содир этишга ваколат берилган шахс, халқаро ташкилотда ёхуд чет давлатнинг қонун чиқарувчи, ижро этувчи, маъмурий ёки суд органида мазкур вазифаларни амалга оширувчи шахс.

**манфаатлар тўқнашуви-**Институт ходимининг шахсий (бевосита ёки билвосита) манфаатдорлик шахснинг мансаб ёки хизмат мажбуриятларини лозим даражада бажаришига таъсир кўрсатаётган ёхуд таъсир кўрсатиши мумкин бўлган ҳамда шахсий манфаатдорлик билан фуқароларнинг, ташкилотларнинг, жамиятнинг ёки давлатнинг ҳуқуқлари ва қонуний манфаатлари ўртасида қарама-қаршилик юзага келаётган ёки юзага келиши мумкин бўлган вазият;

**маҳаллийчилик**–маҳаллий манфатларнигина кўзлаб иш тутиш. Бунда, шахсни унинг наслий келиб чиқиши (аслзода ёки машҳур сулола вакили эканлиги ва у жамоатчилик томонидан эътироф эьтилганлиги) ҳамда яқин қариндошларининг эгаллаб турган хизмат мавқеи сабабли, унинг лавозимга қўйиладиган малака талабларига мос келиш-келмаслигини ҳисобга олмаган ҳолда ишга қабул қилиш, ротация қилиш ва лавозимга тайинлаш;

**непотизм** (таниш-билишчилик,қариндош-уруғчилик; фаворитизмнинг қариндошлик ришталарига асосланган кўриниши**)**-ўзининг яқин қариндошлари ёки дўстларига ноқонуний имтиёзлар бериш мақсадида ҳокимиятдан фойдаланиш ва (ёки) таъсир ўтказиш, шунингдек, яқин қариндошлари ва (ёки) дўстларига асоссиз мукофотлар хисоблаш, Институт манфаатлари зарарига, яқин қариндошлари ва дўстларини ишга қабул қилиш ва лавозимга тайинлашлар;

**расмиятчиликларни соддалаштириш учун тўловлар**–белгиланган тартиб-таомиллар ёки ҳаракатларни содир этиш билан боғлиқ стандарт тартиблар амалга оширилишини таъминлаш ёки тезлаштириш мақсадида тегишли қонунчилик ва норматив меъёрлар ҳамда қоидаларда кўзда тутилмаган ноқонуний равишда тақдим этиладиган пул маблағлари, мол-мулк, мулкий ҳуқуқлар, хизматлар ҳамда бошқа моддий ва номоддий фойда;

**уруғ-аймоқчилик**–Институт ходимининг авлод-аждодлари бир бўлган, бир сулолага мансублик асосида учинчи шахсларга нисбатан субъектив, имтиёзли ва нохолис муносабат шаклидаги шахсий манфаатдорлиги;

**фаворитизм**–Институт ходими бошқа шахс ва/ёки шахслар гуруҳи манфаатларига қараганда битта шахс ва/ёки шахслар гуруҳи манфаатларига устувор аҳамият қаратиши, Институтда кадрларни танлаш ва жойлаштириш, лавозимини кўтариш, мукофот пули бериш ва давлат мукофотларига тавсия этиш, таътил бериш ёки сиҳатгоҳлар ва хорижий сафарларга юбориш, мурожаатлар, шунингдек иш ва навбатчилик жадвалларини кўриб чиқишда кетма-кетликни йўлга қўйиш билан боғлиқ вазиятларда тартибларга риоя қилмаслик.

**хайрия (хайрия ёрдами)**–юридик ва жисмоний шахслар (хайрия қилувчилар)нинг ташкилот учун бепул ёки имтиёзлар асосида моддий ва/ёки номоддий бойликлар, хусусан, пул маблағлари шаклидаги бойликларни топшириш, улар учун маълум ишларни бажариш, хизматлар кўрсатиш ва хайрия мақсадларидаги бошқа қўллаб-қувватлашларни тақдим этишда намоён бўладиган ихтиёрий беғараз ёрдами;

**халқаро ташкилот**–давлатлар, ҳукуматлар ёки бошқа халқаро ташкилотлар томонидан ташкилий шакли ва ваколатларидан қатъий назар ташкил этилган ҳар қандай халқаро ташкилот, жумладан, масалан иқтисодий интеграция бўйича минтақавий ташкилотлар.

**ходим**–Институт билан меҳнат муносабатларига киришган жисмоний шахс;

**ҳомийлик (ҳомийлик ёрдами)**–юридик ва жисмоний шахслар (ҳомийлар) томонидан Институт (ҳомийлик қилинаётган муассасалар)га улар учун ишлар бажариб бериш, хизматлар кўрсатиш ва ҳайрия мақсадларида бошқа турдаги ёрдамларни кўрсатиш, мол-мулк, жумладан пул маблағлари тақдим этиш билан ифодаланадиган ёрдами ҳисобланиб, уларнинг натижасида Институт муассасаларида ҳомий олдида ўзаро мажбуриятлар юзага келади;

**шафелик**–Институт ходимининг лавозими юқорироқ бўлган бошқа ходим томонидан қулай меҳнат шароитларини яратиб бериш шаклидаги ҳимояси, уни ёқлаб ёнини олиши;

**яқин қариндошлар**–бир-бирига қариндошлик ёки яқин алоқаси бор шахслар, яъни ота-она, туғишган ҳамда тутинган ака-укалар ва опасингиллар, эр-хотин, фарзандлар (жумладан асраб олинган фарзандлар), бувалар, бувилар, набиралар, шунингдек эр (хотин)нинг ота-онаси, туғишган ва тутинган ака-укалари ва опа-сингиллари.

**2-боб. Коррупцияга қарши курашишнинг муҳим тамойиллари**

8. Коррупцияга қарши кураш тизими қуйидаги тамойиллар асосида ташкил этилади ва фаолият юритади:

**қонунийлик**-Институтдаги коррупцияга қарши курашиш бўйича чора-тадбирлар Ўзбекистон Республикаси қонунчилиги талабларига мувофиқ давлат органларида коррупцияга қарши курашиш бўйича илғор дунё тажрибаси, шунингдек Институт ички ҳужжатларига қатъий риоя қилган ҳолда амалга оширилади;

**коррупцияга нисбатан муросасизлик (тоқатсизлик)**-Институт ўз фаолиятининг барча соҳаларида коррупциянинг ҳар қандай шакллари ва кўринишларига муросасиз (тоқатсиз) муносабатда бўлади. Институт ҳодимларига коррупциявий хавф-хатар келиб чиқиши мумкин бўлган фаолиятда бевосита ёки билвосита иштирок этиш қатъиян тақиқланади;

**очиқлик ва шаффофлик-Институт** ходимлари ва контрагентлари, кенг жамоатчиликни Институтда қабул қилинган ва амалга оширилаётган чоратадбирлар тўғрисида хабардор қилиш (махфийлик ва хизмат сири тўғрисидаги қонун ҳужжатлари талабларини ҳисобга олган ҳолда);

**коррупцияга қарши амалга оширилаётган чора-тадбирларнинг превентив хусусиятга эга бўлиши, тизимлилиги ва яхлитлиги**-коррупциянинг олдини олиш, коррупциявий ҳаракатларнинг содир этилишига хизмат қилувчи сабаб ва шарт-шароитлар ҳамда коррупциявий хатарларни бартараф этишга қаратилган чора-тадбирларни амалга оширишнинг устуворлиги. Коррупцияга қарши жорий этилаётган чора-тадбирлар ва тартиб-таомиллар аниқланган хавф-хатарлар даражасига мос келиши ва Институтнинг барча функциялари ва йўналишларини қамраб олган коррупцияга қарши курашиш тизимига бирлаштирилиши;

**коррупция билан боғлиқ ҳуқуқбузарликлар учун жавобгарликнинг муқаррарлиги**-коррупция билан боғлиқ ҳуқуқбузарликларни содир этган Институт ходимлари ўзининг мавқеи ва эгаллаб турган лавозимидан қатъий назар Ўзбекистон Республикаси қонунчилиги ва Институтнинг ички ҳужжатларига мувофиқ жавобгарликка тортилади;

**илмий-техник тараққиёт ютуқлари ва ахборот технологияларидан фойдаланиш-Институт** коррупцияга қарши кураш тизимини шакллантиришда илм-фан тараққиётининг сўнгги ютуқларидан, шу жумладан, интеграциялаштирилган ахборот-коммуникация тизимларидан кенг фойдаланишга интилади;

**тўғридан-тўғри раҳбариятга мурожаат қилиш**-Институтнинг ҳар бир ходими коррупциявий ҳаракат содир этилганлигига доир ишончли ва асосли маълумотлар мавжуд бўлганда Ўзбекистон Республикаси қонунчилиги ва Институтнинг ички ҳужжатларида кўзда тутилган чора-тадбирларни қабул қилиш учун ҳудудий бошқарма ёки унинг тасарруфидаги муассаса раҳбари ҳамда институт раҳбарига ҳеч қандай тўсиқсиз мурожаат қилиши мумкин;

**фуқаролик жамияти вакиллари билан ўзаро ҳамкорли-**Институтўзига юклатилган функцияларни бажаришда уларнинг фаолияти устидан мустақил ва холис назоратни амалга ошириш мақсадида фуқаролик жамияти вакилларини жалб қилади;

**мониторинг, таҳлил ва баҳолаш:** Институт даврий асосда коррупцияга қарши курашиш тизими фаолияти мониторинги ва таҳлилини амалга оширади, шунингдек унинг самарадорлик ва натижадорлик кўрсаткичларини баҳолайди.

**коррупцияга қарши курашиш тизимини доимий равишда такомиллаштириш**-коррупциянинг олдини олиш ва унга қарши курашиш тизимини мониторинг ва назорат қилиш ҳамда коррупциявий хавф-хатарларни бартараф этиш мақсадида Институтда коррупцияга қарши курашиш самарадорлигини тўхтовсиз равишда ошириш чоралари кўрилади.

# 3-боб. Коррупцияга қарши курашишнинг асосий йўналишлари

# 1-§. Манфаатлар тўқнашувини бошқариш

1. Институт ходимлари ўз лавозим мажбуриятларини ҳалол ва виждонан бажариши, ўз мансаб ва хизмат мавқеидан ва Институт тасарруфидаги молмулклардан шахсий манфаатдорлик йўлида фойдаланмаслиги ва манфаатлар тўқнашувига олиб келиши мумкин бўлган вазиятлардан сақланиши лозим.
2. Институт ходимлари ишга қабул қилинаётганда, лавозими кўтарилаётганда ва ротация қилинаётганда ҳар йили ва тегишли вазиятлар/шартшароитлар юзага келишига қараб манфаатлар тўқнашувига олиб келадиган ёки олиб келиши мумкин бўлган шахсий манфаатдорлигига доир ахборотни очиқлаши лозим.
3. Институт ходимлари томонидан манфаатлар тўқнашуви ва уни тартибга солишга доир ахборотни очиқлаш жараёни Институтда манфаатлар тўқнашувини бошқариш тартиби тўғрисида ички идоравий ҳужжатда белгилаб қўйилади.
4. Манфаатлар тўқнашувини аниқлаш учун самарали назорат тартиб таомиллари Институт ходимларининг учинчи шахслар билан ўзаро алоқаси рўй берадиган барча функцияларга жорий этилиши лозим (масалан, танлов савдоларини ташкил қилиш, рейтингларни ҳисоблаш ва ҳ.к.).

# 2-§. Иш юзасидан совғалар ва меҳмондўстликбелгиларини қабул қилиш

1. Институт ходимларига ўз хизмат мажбуриятларини бажариши доирасида жисмоний ва юридик шахслардан совғалар меҳмондўстлик белгилари, жумладан қарз, кафолатлар, кафиллик, мукофот, моддий ёрдам, нақд пулсиз ва нақд пул маблағлари ёки уларнинг эквивалентлари, қимматбаҳо қоғозлар, криптовалюта, бошқа моддий қадриятлар ёки хизматлар кўринишидаги рағбат воситаларини олиш тақиқланади.

Бунда, конференциялар, семинарлар ва турли шу каби учрашувларда тақдим этиладиган умумий қиймати базавий ҳисоблаш миқдорининг 1 бараваридан ошмайдиган буюмлар бундан истисно ҳисобланади.

1. Институтда ички коррупциянинг олдини олиш мақсадида ходимлар ўртасида хизмат мажбуриятларини қабул қилиш билан боғлиқ бўлмаган ва ходим шахси билан боғлиқ деб эътироф этилган совғаларни беришда қуйидагиларга риоя қилинади:

Совға олувчи учун манфаатлар тўқнашуви вазиятини келтириб чиқармаслиги ва совға берувчи олдида бирор-бир мажбуриятларни юзага келтирмаслиги лозим;

Совға очиқ-ойдин берилади, совға берилаётгани яширилмайди;

Совғани фақат умумэътироф этилган байрамлар (таваллуд айёми, фарзанд туғилиши, Ватан ҳимоячилари куни, Халқаро хотин-қизлар куни, Янги йил ва ҳ.к) муносабати билан беришга рухсат этилади;

Совғалар Институтнинг камида учта ходими иштирокида берилиши лозим; Совғани бериш чоғида совға бериш учун сабаб бўлган воқеа-ҳодиса аниқ баён этилади;

Совғанинг умумий қиймати (барча солиқ ва йиғимлар билан бирга) базавий ҳисоблаш миқдорининг 5 (беш) баробаридан ошмаслиги лозим;

Институтнинг бир ходими иккинчи ходимга совға олиш учун сарфлайдиган сумма миқдори ҳар ҳолатда базавий ҳисоблаш миқдорининг 1 (бир) баробаридан ошмаслиги лозим.

1. Шубҳа (гумон)лардан ҳоли бўлиш учун ҳар қандай байрамлар (жумладан, лекин чекланмаган ҳолда туғилган кун, фарзанд туғилиши, Ватан ҳимоячилари куни, Халқаро хотин-қизлар куни, Янги йил ва ҳ.к) муносабати билан мазкур Сиёсатнинг 13 ва 14-бандларида келтириб ўтилмаган бошқа давлат органлари ва ташкилотлари ходимлари, ҳамкорлар ва контрагентлар, бошқа жисмоний ва юридик шахслардан олинадиган мазкур Сиёсатнинг 13-бандида санаб ўтилган совғалар ва моддий бойликлар олиш тақиқланади.
2. Институт номидан халқаро конференциялар, симпозиумлар ва бошқа иш юзасидан (хизмат) учрашувларида совғалар бериш раҳбар буйруғига кўра мувофиқ амалга оширилади.
3. Совға бериш, уни қабул қилишнинг қонунийлигида шубҳа туғилган тақдирда Институт ходими Институтда Коррупцияга қарши ички назорат тузилмасига маслаҳат сўраб мурожаат қилиши лозим.

# 3-§. Институт ходимларининг иш фаолияти юзасидан ўтказиладиган тадбирларда иштирок этиши

18. Институт ходимларинингхалқаро ва бошқа ташкилотлар таклифига кўра иш фаолияти юзасидан ўтказиладиган тадбирлари (кўргазмалар, семинарлар, конференциялар ва ҳ.к.)да иштирок этишига қуйидаги шартларга риоя қилган тақдирда рухсат этилади:

Тадбир Ўзбекистон Республикаси қонунчилиги, мазкур Сиёсат тамойиллари ва талаблари ҳамда Институтнинг бошқа ички ҳужжатларига мос келса;

Тадбир Институт ёки таклиф этган томоннинг қонуний манфаатларига хизмат қилса;

Тадбир Институт ходимлари томонидан у ёки бу қарорлар қабул қилинишига таъсир қилмаслиги, бирор-бир ноқонуний афзалликларни қўлга киритишни (масалан, буюртмачиларга тадбирни ўтказаётган лойиҳа-тадқиқот ташкилотига мурожаат қилишни тавсия қилиш) кўзлаган яширин ноқонуний мукофотлаш мақсади бўлмаслиги лозим;

Тадбир бундай тадбирда иштирок этишга доир маълумотлар ошкор қилинган тақдирда Институт ва таклифни қабул қилувчи ёки таклиф этаётган томон мавқеи учун хатар туғдирмаслиги лозим;

Тадбир умумэътироф этилган илмий ва ишбилармонлик амалиётига мос келиши ҳамда кўнгилочар мазмундаги хусусият касб этмаслиги лозим;

Тадбир моҳияти ва қийматига кўра ўринли бўлиши, ҳаддан зиёд ҳашаматли, қиммат, ғайриодатий бўлмаслиги ва тез-тез такрорланиб турмаслиги лозим.

19. Агар ишбилармонлик тадбирлари (семинар, симпозиум, давра суҳбатлари ва ҳ.к.) ташкилотчиси Институт ўзи бўлса, у ҳолда бундай ишбилармонлик тадбири ушбу сиёсатда қайд этилган талабларга мос келиши лозим.

# 4-§. Кадрлар билан боғлиқ жараённи тартибга солиш (ходимларни танлаш, лавозимини ошириш, моддий рағбатлантириш)

1. Институт ходимларини танлаш, аттестациядан ўтказиш ва уларнинг фаолиятини баҳолаш, жумладан мукофот, устамалар ва рағбатлантиришнинг бошқа турларини амалга ошириш жараёни барча ходимлар учун шаффоф, тенг ҳуқуқли ва холис ҳисобланиб, мазкур Сиёсатнинг асосий тамойиллари ва талабларига мос келиши лозим.
2. Номзодларни Институтга танлаш ва тайинлаш жараёни Номзодларни ташкилотга қабул қилиш учун текшириш бўйича қўлланма ва Институтнинг бошқа ички ҳужжатларига, манфаатлар тўқнашувини бошқариш тартибига мувофиқ комплекс равишда текшириш билан бирга амалга оширилади.
3. Институтда ходимларга оид масалаларда қарор қабул қилувчи ходимларнинг лавозимини оширганда, лавозимга тайинланганда, кадрлар заҳирасига қўшганда ва ҳ.к.ларда номзод (ходим)ларга ҳар қандай асоссиз имтиёзлар тақдим этиши тақиқланади.
4. Бўш лавозимларга саралаб олиш эгалланаётган лавозимга қўйиладиган талабларга мувофиқ танлов асосида ёки бошқа усул ёрдамида амалга оширилиши лозим. Бунда номзоднинг малакаси, касбий ва илмий ютуқларига асосий эътибор қаратилади.
5. Институтда ходимлар фаолияти самарадорлигининг муҳим кўрсаткичларини баҳолаш тартиби ва мезонлари ишлаб чиқилиши ва ходимлар унинг асосида рағбатлантирилиши лозим. Мазкур кўрсаткичлар холис, шаффоф ва Институт ходимлари танишиб чиқиши учун очиқ бўлиши лозим.

# 5-§. Текширувлар ўтказиш ва давлат органлари ва ташкилотлари фаолиятини ўрганиш

25. Турли текширувлар, ўрганишлар, мониторинг ўтказишда (кейинги ўринларда–текширув объектлари) Институт ходимлари:

манфаатлар тўқнашуви юзага келишига йўл қўймаслиги;

Текширув, ўрганиш, мониторинг объекти текшируви, ўрганиши,мониторингини якка ўзи амалга оширмаслиги;

Текширув, ўрганиш, мониторинг объектига ташриф буюрувчилар ёки уларнинг вакиллари ташкилот, унинг ҳудудий ва таркибий бўлинмаларига шахсан ташриф буюрганда улар билан ёлғиз қолмаслиги;

Йўл қўйилиши мумкин бўлган қоидабузарликларни сохталаштириш мақсадида текширув, ўрганиш ўтказиш, Ўзбекистон Республикаси қонунчилик нормаларини нотўғри талқин қилмаслиги, текширилаётган объект ходимларини аниқланган фактларни ҳуқуқни муҳофаза қилиш ёки бошқа давлат органларига топшириш билан қўрқитмаслиги; текширув, ўрганиш, мониторинг объекти ходимларига таҳдид қилмаслиги;

Ҳужжатларни сўраб олиш ва текширув, ўрганиш, мониторинг предметига

кирмайдиган масалалар билан қизиқмаслиги лозим;

Текширув, ўрганиш, мониторинг давомида аниқланган ҳар бир қоида бузарликнинг қонуний ва профессионал баҳоланишини таъминлаши;

Қоида бузарликларнинг видео ёки фотоқайдини амалга ошириши (ўрни келганда), Институт томонидан фойдаланиладиган ахборот тизимларига қоида бузарликларга оид маълумотларни киритиши; агар текширув, ўрганиш, мониторинг объекти вакиллари Институт ходимига аниқланган қоида бузарликларни яшириш мақсадида пора ёки ҳар қандай моддий бойликлар ёки хизматлар тақдим этаётган бўлса, бу ҳақида текширув бўйича ишчи гуруҳ раҳбарига ва Институтдаги коррупцияга қарши курашиш ички назорат тузилмасига зудлик билан хабар бериши; текширув, ўрганиш, мониторинг объекти вакилларига ходимларининг хулқ-атвор тамойилларига мувофиқ холис муносабатда бўлиши шарт.

26. Институт томонидан ўтказилган текширувлар, ўрганишлар ва мониторинг натижалари юзасидан келиб тушган эътирозларни кўриб чиқиш учун комиссия ташкил этилади.

# 6-§. Ваколатли давлат органлари, контрагентлар ва учинчи шахслар билан шаффоф ва самарали ўзаро ҳамкорликни таъминлаш

1. Институт мазкур Сиёсат тамойиллари ва талаблари ҳамда Ўзбекистон Республикаси қонунчилик нормаларига зид ҳар қандай тўловларни ёки ҳаракатларни амалга ошириш учун етказиб берувчилар, пудратчилар ва бошқа учинчи шахсларни жалб қилмайди.
2. Контрагентлар билан муносабатларда Институт қонунийлик ва шаффофлик тамойилларига амал қилади.
3. Институтда объектив мезонлардан фойдаланишга асосланган етказиб берувчилар, пудратчилар ва бошқа контрагентларни танлашнинг ҳалол, очиқ ва шаффоф жараёни, шунингдек сотиб олинаётган товар ва хизматлар қийматини белгилашнинг шаффоф тартиби жорий этилиб, улар Ўзбекистон Республикасининг амалдаги қонунчилиги ва Институтнинг ички хужжатлари билан тартибга солинади.
4. Контрагентлар билан ўзаро ҳамкорликда Институт:

Институтда контрагентларни текшириш бўйича йўриқнома ва Ўзбекистон Республикаси қонунчилиги талабларига мувофиқ потенциал контрагентнинг ишончлилиги, жумладан у ўтмишда коррупциявий фаолиятга жалб қилинган ёки қилинмаганлиги, Институт ходимлари билан манфаатлар тўқнашуви мавжуд ёки мавжуд эмаслигини текширади;

потенциал контрагент, жумладан харид тартиб-таомиллари ғолибини у билан шартнома матнига махсус коррупцияга қарши шартларни қўшиш орқали ўзининг коррупцияга қарши тамойил ва талаблари ҳақида хабардор қилади.

1. Ваколатли давлат органлари билан ўзаро ҳамкорлик қилишда (масалан, лицензия бериш, ихтисослаштирилган кенгашларда иштирок этиш, турли ҳужжатлар, объектларни келишишда ва ҳ.к) Институт ҳужжатларни кўриб чиқишнинг шаффофлиги ва холислигини таъминлайди ҳамда зарур ҳолларда мазкур давлат органлари томонидан салбий ва бошқа хулосаларга келиш сабаблари хусусида қўшимча маълумотларни талаб қилади.

# 7-§. Хайрия ва ҳомийлик фаолиятининг шаффоф ва самарали жараёнини таъминлаш

1. Институт қонунчилик билан белгиланган ҳолатларда хайрия ва ҳомийлик ёрдамини қабул қилиши мумкин. Бундай ёрдамни олишда манфаатлар тўқнашувига йўл қўймаслик, маблағларни Ўзбекистон Республикаси қонунчилиги ёки шартномада кўрсатилган мақсадларга самарали ва мақсадли йўналтирилишини таъминлаш, шунингдек хайрия ва ҳомийлик фаолиятига доир ахборотни Институтнинг Интернет тармоғидаги расмий веб-сайтида очиқлаш бўйича барча чора-тадбирлар амалга оширилади.
2. Институт томонидан қабул қилинаётган хайрия ёки ҳомийлик ёрдами яширин мукофот тарзида бўлмаслиги ва Институтнинг алоҳида ходимлари томонидан хайрия қилувчи ёки ҳомий, унинг яқин қариндошлари, уларга алоқадор шахслар, шунингдек хайрия қилувчи ёки ҳомийда уларга нисбатан шахсий манфаатдорлиги бўлган шахслар фойдасига қарор қабул қилинишига таъсир кўрсатмаслиги лозим.
3. Институт томонидан хайрия ёки ҳомийлик ёрдамини олишда қуйидаги талаблар бажарилиши лозим:

хайрия қилувчи ёки ҳомий билан албатта шартнома тузиш ва унда хайрия ёки ҳомийлик ёрдамини олиш ва ундан фойдаланиш мақсадлари, ёрдам шакллари, ёрдамнинг пул ифодасидаги суммаси, хайрия қилувчи ёки ҳомий олдида келиб тушган ёрдамдан мақсадли фойдаланиш тўғрисида ҳисоб бериш усули белгилаб қўйилиши лозим; бундай шартномага коррупцияга қарши шартларни киритиш;

Институтнинг Интернет тармоғидаги расмий веб-сайтида олинган хайрия ёки ҳомийлик ёрдамига доир ахборотни жойлаштириш.

# 8-§ Ички ҳужжатларнинг коррупцияга қарши экспертизаси

35. Ички ҳужжатларнинг ҳуқуқий экспертизасини ўтказишда Институтнинг юридик хизмати коррупциявий ҳаракатларни амалга ошириш учун имконият яратувчи коррупциявий омиллар мавжудлиги ва уларни ҳужжатлардан чиқариб ташлаш мақсадида экспертиза ўтказади.

# 9-§ Ташкилот фаолияти соҳасига янги технологияларни жорий этиш

1. Коррупциявий хавф-хатарларни минималлаштириш мақсадида Институт ходимлари ўз функциялари ва лавозим мажбуриятларини ахборот технологияларидан фойдаланган ҳолда амалга оширади (агар имкони мавжуд бўлса).
2. Давлат харидлари доирасида танлов савдоларини ўтказишда Институт ходимлари ахборот технологияларидан фойдаланади ва танлов савдолари иштирокчилари билан ўзаро алоқани электрон шаклда онлайн режимида бошқа электрон тизимлар билан интеграция қилиш имкониятини қўллаган ҳолда амалга оширади.

**10-§ Институтдаги фаолиятни видео қайд қилиш ва унинг трансляцияси**

38. Биноларида ходимлар фаолиятини назорат қилиш мақсадида аудио ва видеоёзув камералари ўрнатилиб, улардаги ёзувлар Институтнинг масъул ходимлари томонидан кўриб борилади.

39.Институтнинг Интернет тармоғидаги расмий сайтларида коррупция хавф-хатари юқори бўлган айрим жараёнларнинг онлайн трансляцияси жойлаштирилади (хусусан, ходимлар билан суҳбат ўтказиш, уларни тестдан ўтказиш, комиссиялар йиғилишлари ва ҳ.к.).

# 4-боб. Коррупцияга қарши курашиш тизими элементлари

# 1-§ Коррупцияга қарши курашиш бўйича муҳим ички ҳужжатлар мавжудлиги

1. Коррупцияга қарши курашиш тизими асосини: мазкур Сиёсат;

Институт ходимларининг одоб-аҳлоқ қоидалари;

Институтда манфаатлар тўқнашувини бошқариш тартиби тўғрисидаги Низомда акс эттирилган тамойиллар ва талаблар ташкил этади.

1. Институт раҳбарлари ходимларга олий раҳбарлик намунасини кўрсатиши лозим.
2. Институт раҳбари ва унинг ўринбосарлари, шунингдек институт таркибий бўлинмалари раҳбарлари ўзига бўйсунувчилар, фуқаролар ва юридик шахсларга нисбатан муносабатларда ҳалол, одил ва мустақил хулқ-атвор намунаси бўлиши ва шу орқали уларда коррупциявий ҳаракатларга нисбатан муросасиз муносабатни шакллантиришга хизмат қилади.
3. Институт раҳбари ва уларнинг ўринбосарлари, шунингдек институт таркибий бўлинмалари раҳбарлари Институт фаолиятининг хавф-хатар функциялари (йўналишлари)га коррупцияга қарши самарали чора-тадбирлар ва тартиб-таомилларни жорий этиш орқали коррупцияга қарши курашишнинг самарали тизимини барпо этиш ва амалга оширишга нисбатан лидерликни намойиш қилади.

# 2-§. Коррупциявий хавф-хатарни аниқлаш ва баҳолаш

1. Институт ўз фаолиятига хос коррупциявий хавф-хатарларни аниқлаш ва баҳолашни ташкилий тузилмалар функцияларининг хусусияти, жамият ва бошқа шахслар билан ўзаро муносабатлар, шунингдек Институтда коррупциявий хавф-хатарларни баҳолаш услубиётига мувофиқ ташқи ва ички омилларни ҳисобга олган ҳолда амалда оширади.
2. Коррупциявий хавф-хатарларни баҳолаш бир йилда бир мартадан кам бўлмаган вақтда ўтказилади. Коррупциявий хавф-хатарларни баҳолаш натижалари Институтнинг раҳбари томонидан кўриб чиқилади. Аниқланган хавф-хатарларни минималлаштирувчи коррупцияга қарши курашиш чора-тадбирлар ва тартиб-таомиллар Институтнинг коррупцияга қарши дастур ёки йўл хариталарида акс эттирилади.

# 3-§. Коррупцияга қарши курашиш учун масъул

1. Институтда коррупцияга қарши курашишнинг самарали тизимини шакллантириш учун алоҳида коррупцияга қарши ички назорат тузилмаси ташкил этилади.
2. Институтда Коррупцияга қарши ички назорат тузилмаси ўз фаолиятини Коррупцияга қарши ички назорат тузилмаси тўғрисидаги низом асосида амалга оширади ва бевосита Институт раҳбарига (Институт ҳайъатига) бўйсунади.
3. Институт раҳбари Коррупцияга қарши ички назорат тузилмасини Институт коррупцияга қарши вазифаларни амалга ошириш учун етарли даражадаги мустақиллик ва зарур ресурслар билан таъминлайди.
4. Институтнинг кадрлар бошқармаси (бўлимлари) Институтда манфаатлар тўқнашувини бошқариш тўғрисидаги низом, шунингдек Ўзбекистон Республикаси қонунчилиги нормаларида кўзда тутилган тартиб ва ҳажмда ходимларнинг яқин қариндошлари ва уларга алоқадор шахсларга доир маълумотларнинг тизимли ва ўз вақтида йиғилиши, таҳлил қилиниши ва актуаллаштирилиши учун жавоб беради.
5. Институтнинг барча муассасаларида алоҳида Одоб-аҳлоқ комиссиялари фаолият юритади.
6. Институтдаги Одоб-аҳлоқ комиссиялари Институтдаги ходимларнинг этик хулқ-атвор қоидалари билан белгиланган хулқ-атвор меъёрларига риоя қилиш масалаларини кўриб чиқади, шунингдек Институтда манфаатлар тўқнашувини бошқариш тўғрисидаги низомда белгиланган тартибда манфаатлар тўқнашуви билан боғлиқ вазиятларни тартибга солиш жараёнида иштирок этади.

# 5-§ Институтнинг коррупцияга қарши сиёсати тўғрисида ходимлар ва учинчи шахсларнинг хабардорлигини таъминлаш

1. Институт коррупциявий хавф-хатарларни қисқартириш ва жамият хабардорлигини ошириш мақсадида мазкур Сиёсат ва ўзлари томонидан амалга оширилаётган коррупцияга қарши курашиш чора-тадбирларга оид асосий ахборотларни расмий веб-сайтларида жойлаштиради.
2. Институт барча куч ва имкониятларини ходимлари ва бошқа манфаатдор шахсларга қуйидагилар орқали Ўзбекистон Республикасининг коррупцияга қарши қонунчилиги нормалари, шунингдек жорий этилган коррупцияга қарши тамойиллар, чора-тадбирлар ва талаблар тўғрисида хабар бериш ва уларни тушунтиришга сарфлайди:

Институт раҳбарияти томонидан электрон манзил ва бошқа алоқа воситаси орқали Институтда ходимлар томонидан коррупцияга қарши қабул қилинган нормалар ва талабларга риоя қилиниши муҳим эканлигига доир доимий хабарлар юбориш;

Институт ходимларини Институтда коррупцияга қарши курашиш масалалари бўйича ўқитишга доир режага мувофиқ коррупцияга қарши курашиш асослари бўйича мунтазам ва тизимли равишда бир йилда камида бир марта ўқитилиши ҳамда тестдан ўтказилишини таъминлаш;

Янги ходимларни ишга қабул қилаётганда ушбу Сиёсат ва Институтнинг коррупцияга қарши курашишга доир бошқа ички ҳужжатлари билан албатта таништирган ҳолда, улар учун коррупцияга қарши курашиш бўйича мажбурий курсларни ташкил этиш;

Институтдаги коррупция хавф-хатари юқори бўлган лавозимлар учун коррупцияга қарши ўқитишнинг қўшимча дастурлари белгиланади. Ўтказилган ўқув курслари/тренингларга оид маълумотлар Ўзбекистон Республикаси қонунчилигида белгиланган тартибда Институтнинг Кадрлар бўлимида сақланади; Мавзуга доир аудио ва видеороликлар ҳамда Институт ходимлари ва фуқароларнинг коррупцияга қарши курашиш ва уларда коррупцияга нисбатан муросасиз муносабатни шакллантириш бўйича амалга оширилаётган чоратадбирлар тўғрисидаги хабардорлигини оширишга қаратилган бошқа ахборот материалларидан фойдаланган ҳолда коррупцияга қарши кампаниялар ташкил қилиш;

Мазкур Сиёсат қоидаларини қўллаш ёки коррупцияга қарши чора-тадбирлар ва тартиб-таомилларни амалга ошириш билан боғлиқ саволлар туғилганда, Коррупцияга қарши ички назорат тузилмаси томонидан Институт ходимларига маслаҳатлар бериш;

Тасдиқланган режа асосида Коррупцияга қарши ички назорат тузилмаси томонидан Институтда коррупцияга қарши хулқ-атворни фаол тарзда тарғиб қилиш;

Институт ходимлари меҳнат шартномаларига коррупцияга қарши қоидаларни киритиш. Институт мазкур Сиёсат кучга кирган вақтдан бошлаб Институтнинг янги ходимлари билан тузиладиган, шунингдек шартларни қайта кўриб чиқиш доирасида ходимларнинг амалдаги меҳнат шартномаларига коррупцияга қарши қоидаларни киритади;

Институт контрагентлари, ҳамкорлари, хайрия қилувчилари, ҳомийлари билан тузиладиган шартномаларга коррупцияга қарши шартларни киритиш. Коррупцияга қарши шартлар мазкур Сиёсат кучга кирган вақтдан бошлаб Институтнинг янги контрагентлари, ҳамкорлари, хайрия қилувчилари, ҳомийлари билан тузиладиган шартномаларга киритилади. Коррупцияга қарши шартлар Институтнинг барча шартномаларига киритилади (электрон дўкон, электрон аукцион орқали харид натижалари бўйича ва давлат табиий монополиялари (почта, электр энергияси, газ таъминоти, сув таъминоти, темир йўллари, ҳаво йўллари ва ҳ.к.) билан тузиладиган шартномалар бундан мустасно). Коррупцияга қарши шартлар мазкур Сиёсат қабул қилинишидан олдин тузилган шартномаларга шартларни қайта кўриб чиқиш доирасида ёки ташаббусга кўра киритилади.

# 6-§ Мониторинг, назорат ва ҳисобдорлик

1. Коррупцияга қарши курашиш учун масъул Институтда амалга оширилаётган коррупцияга қарши тартиб-таомилларнинг доимий мониторинги, назорати ва уларнинг самарадорлиги, етарлилиги ва мутаносиблигини баҳоланишини амалга оширади. Ўтказилган мониторинг натижаларига кўра Институтда коррупцияга қарши курашиш тизимини шакллантиришга доир тегишли чора-тадбирлар қабул қилинади.
2. Мониторинг ва назорат Институтда Коррупцияга қарши тартиб таомилларнинг самарадорлигини мониторинг ва назорат қилиш услубиётига ва Институтнинг бошқа ички ҳужжатларига мувофиқ амалга оширилади.
3. Коррупцияга қарши курашиш тизими мониторинги қуйидаги асосий йўналишлар бўйича амалга оширилиши лозим:

Институт фаолияти функциялари ва ўзига хос жиҳатлари, унинг ташкилий-функционал тузилмаси ҳамда бошқа ташқи ва ички омилларидаги ўзгаришларнинг Институтнинг коррупцияга қарши курашиш тизими ва уни тўғирлаш зарурати, жумладан унинг Ўзбекистон Республикаси қонунчилигига мувофиқлигини таъминлашга таъсири таҳлили;

Ўзбекистон Республикасининг фаолиятида қўлланиладиган коррупцияга қарши курашиш соҳасидаги қонунчилиги ва ҳокимият органлари тавсияларининг мониторинги; халқаро ва хорижий ташкилотларнинг коррупцияга қарши курашиш бўйича самарали тизимини яратиш ва қўллаб-қувватлаш масалаларига доир тавсиялари мониторинги; оммавий ахборот воситаларининг Институт ёки ходимлари коррупциявий ҳаракатларга жалб қилинганлиги тўғрисидаги маълумотлар, шунингдек Институт контрагентлари ёки ҳамкорлари тўғрисида худди шундай маълумотлар мавжудлиги юзасидан мониторинг;

Самарасиз назоратлар ва тартиб-таомилларни аниқлаш учун уларни такомиллаштириш ҳамда коррупцияга қарши тизим ишончлилиги ва самарадорлигини таъминлаш мақсадида танлов асосида Институтнинг ички жараёнлари ва функцияларини мониторинг қилиш;

Институтнинг коррупцияга қарши дастури ёки йўл харитаси бандлари бажарилишининг тўлиқлиги ва самарадорлигини мониторинг қилиш;

Институт ходимлари томонидан қабул қилинган коррупцияга қарши талаблар ва жорий этилган тартиб-таомилларга риоя қилинишини текшириш;

Институт ходимларининг коррупцияга қарши асосий тамойиллар ва талаблар тўғрисида хабардорлигини текшириш;

1. Институтда коррупцияга қарши курашиш тизими самарадорлиги (коррупциявий хавф-хатарлар мавжуд эмаслиги) коррупцияга қарши курашиш тизимини ички аудитини ўтказиш, жумладан Институтда белгиланган талаблар ва тартиб-таомилларга риоя этилишини назорат қилиш орқали текширилади.
2. Коррупцияга қарши курашиш тизимини мониторинг ва назорат қилиш тадбирлари якунлари ва натижалари коррупцияга қарши курашиш тизимининг ҳолати ҳақидаги ҳисоботларида акс эттирилади. Ҳисоботларни шакллантириш ва тақдим этиш тартиби Институтда коррупцияга қарши курашиш тизимининг ҳолати ҳақидаги ҳисоботларини шакллантириш ва тақдим этиш бўйича ички идоравий ҳужжатда мустаҳкамлаб қўйилади.

# 7-§. Жавобгарлик

1. Мазкур Сиёсатга мос келиш ва Институтнинг коррупцияга қарши талаблари ва тартиб-таомилларига риоя қилиш ҳар бир ходимнинг ўз лавозим мажбуриятларини бажариш доирасидаги мажбурияти ҳисобланади. Ходимлар мазкур Сиёсат ва Институтнинг бошқа ички ҳужжатларида белгилаб қўйилган коррупцияга қарши курашиш масалаларига оид талаблар ва тартиб-таомилларни бузганлиги учун шахсан жавобгар бўлади.
2. Коррупцияга нисбатан муросасизлик (тоқатсизлик) тамойилига амал қилган ҳолда Институтнинг барча ходимларига бевосита ёки билвосита, шахсан ёки воситачилар орқали ҳар қандай коррупциявий ҳаракатларда иштирок этиш қатъиян ман этилади, яъни: ўз мансаб ва хизмат мавқеидан ноқонуний фойдаланиш, шунингдек хизмат мавқеи ва ваколатларини суистеъмол қилиш мақсадида ҳар қандай шахслардан ноқонуний фойда талаб қилиш, сўраб олиш ёки сўраш, олишга розилик бериш ёки олиш, шунингдек ходим томонидан ўз лавозим мавқеидан Институтнинг қонуний манфаатларига зид равишда, жумладан ўзи ва учинчи шахслар учун ноқонуний фойда олиш мақсадида ноқонуний фойдаланиш; давлатнинг мансабдор шахси ёки бошқа ҳар қандай шахсга унинг ҳаракатларига таъсир ўтказиш (ҳаракатсизлигини таъминлаш) ва/ёки шахс, жумладан Институт манфаатлари йўлида ноқонуний афзалликларни қўлга киритиш мақсадида лавозим мажбуриятларини ноқонуний тарзда бажаришга ундаш, ноқонуний фойда (пора, порахўрлик) ни таклиф қилиш, ваъда бериш, бунга ижозат бериш, тақдим этиш; расмиятчиликларни соддалаштириш учун тўловлар ундириш, олиш ёки амалга ошириш; порахўрлик ёки тижорий порага олишда воситачилик қилиш, жумладан пора олувчига ноқонуний фойдани топшириш ёки пора олувчи ёки берувчига улар ўртасида ноқонуний фойдани олиш ва бериш бўйича келишувга эришишда ёрдам бериш; Институт ходимларининг коррупция белгилари мавжуд бўлган ёки уни содир этиш, жумладан манфаатлар тўқнашуви ҳолатлари юзага келишига хизмат қилувчи бошқа ҳаракатлари ёки ҳаракатсизлиги.
3. Ходимлар ўз раҳбари ва Институтнинг коррупцияга қарши курашиш бўйича масъулларига уларни коррупциявий ҳаракатларини содир этишга ундаш мақсадида мурожаат қилган шахслар билан боғлиқ, шунингдек уларга маълум бўлган бошқа ходимлар томонидан содир этилган коррупциявий ҳаракатларга оид барча ҳолатлар тўғрисида хабар бериши лозим.
4. Коррупцияга нисбатан муросасизлик (тоқатсизлик) тамойилини ҳисобга олган ҳолда Институтда ходимлар томонидан коррупциявий ҳаракатлар содир этилганлигига доир ҳар бир асосли гумон бўйича Институтда хизмат текширувларини ўтказиш бўйича регламент ва бошқа ички ҳужжатларда кўзда тутилган тартибда ҳамда Ўзбекистон Республикаси қонунчилиги талабларига мувофиқ хизмат текшируви ўтказилади.
5. Мазкур Сиёсат, коррупцияга қарши қонунчилик талаблари ва/ёки Институтнинг бошқа ички ҳужжатларида мустаҳкамлаб қўйилган коррупцияга қарши талаблар ва тартиб-таомилларни бузган Институт ходимлари лавозими, хизмат муддати ва бошқа омиллардан қатъий назар Ўзбекистон Республикаси қонунчилиги ва Институтнинг ички ҳужжатлари доирасида ва уларда кўзда тутилган асослар бўйича жавобгарликка тортилади.
6. Коррупциявий ҳаракатлар аниқланган тақдирда Коррупцияга қарши курашиш бўйича тузилма уларни юзага келиш сабаблари ва имкониятларини таҳлил қилади ва доимий равишда коррупцияга қарши курашиш тизимини такомиллаштиради.
7. Ички текширувлар натижалари доимий равишда раҳбарга, Институт ҳайъати ва Институтнинг тегишли таркибий бўлинмалари раҳбарларига тақдим этилади.
8. Институт коррупциявий ҳуқуқбузарликларни аниқлаш ва тергов қилиш учун ҳуқуқни муҳофаза қилиш ва бошқа давлат органлари билан ҳамкорлик қилади.

# 5-боб. Коррупциявий ҳаракатларга доир хабарлар

1. Институт ходимларининг ҳаракатлари қонунийлиги ёки этикага мослиги юзасидан шубҳа, коррупциявий ҳаракатлар ёки бошқа қоидабузарликлар билан боғлиқ тахминлар ёки содир этилганлигига оид асосли гумонлар юзага келган тақдирда улар ҳақида Институтнинг умум фойдаланувидаги алоқа каналлари орқали очиқ хабар берилиши мумкин.
2. Институт ўз ваколатлари ва мавжуд имкониятлари доирасида қоидабузарликка оид асосли ахборотни тақдим этган шахсга доир маълумотлар махфийлигини таъминлайди, Ўзбекистон Республикаси қонунчилигида кўзда тутилган ҳолатлар бундан мустасно.
3. Институт ўз ходимлари манфаатларини ҳимоя қилади ва бошқа ходимларнинг шубҳали хулқ-атвори ёки мазкур Сиёсатнинг коррупцияга қарши курашиш талаблари бузилган бўлиши мумкинлиги ҳақида виждонан хабар берган ходимларга нисбатан ишдан бўшатиш, лавозимини тушириш, дискриминация, зулм ўтказиш, таъқиб қилиш сингари ўч олиш ҳаракатларига йўл қўйилмаслигини кафолатлайди.
4. Институтга келиб тушган коррупцияга доир хабарлар Институт масъул шахслари томонидан Ўзбекистон Республикаси қонунчилиги, Институтдаги коррупциявий ҳаракатлар тўғрисида хабар беришга мўлжалланган мавжуд тармоқлар орқали келиб тушган хабарларни қабул қилиш ва уларни кўриб чиқишга оид ички ҳужжатлар ва Институтнинг бошқа ички ҳужжатларига мувофиқ ўз вақтида ва холисона кўриб чиқилади.
5. Институт ходимлари томонидан атайлаб ёлғон хабар юбориш мазкур Сиёсат талабларини бузиш ва этикага зид хулқ-атвор намунаси сифатида баҳоланади, бу ҳақида хабар берган шахс эса ўз навбатида Ўзбекистон Республикаси қонунчилиги ва Институтнинг ички ҳужжатларига мувофиқ жавобгарликка тортилиши мумкин.

# 6-боб. Қайта кўриб чиқиш ва ўзгаришлар киритиш тартиби

72. Мазкур Сиёсат қуйидаги ҳолларда қайта кўриб чиқилиши ва тўғирланиши мумкин:

мавжуд коррупцияга қарши сиёсатлар ва тартиб-таомилларни қайта кўриб чиқиш заруратини юзага келтирувчи Ўзбекистон Республикасининг коррупцияга қарши кураш соҳасидаги қонунчилиги ўзгарганда; самарасиз коррупцияга қарши назорат тадбирлари ва тартиб-таомиллари аниқланганда, шунингдек Институт фаолиятида коррупциянинг олдини олиш ва унга қарши курашга қаратилган комплекс чора-тадбирларни такомиллаштириш зарурати юзага келганда;

Институтнинг ташкилий тузилмаси ва/ёки функцияларининг ўзига хос жиҳатлари ўзгарганда ва ҳ.к.

**Virusologiya ITIning**

**2024-yil 29-fevraldagi**

**69-son buyrugʻiga 11-ilova**

**Korrupsiyaga qarshi kurashish boʻyicha siyosat.**

**1-bob. Umumiy qoidalar**

1. Ushbu Siyosat Virusologiya ITIda halollik siyosatini ta'minlash, ya'ni xodimlar va umuman jamiyatda korrupsiyaga qarshi kurashish madaniyatini oshirish maqsadida yuksak xulq-atvor standartlariga muvofiqlik, shuningdek lavozim (xizmat) majburiyatlarini bajarish chogʻida Institut xodimlari tomonidan korrupsiyaviy harakatlar sodir etilishiga yoʻl qoʻymaslikka doir pozisiyasini ifodalaydi.

2. Ushbu Siyosat Oʻzbekiston Respublikasining “Korrupsiyaga qarshi kurash toʻgʻrisida”gi Qonuni talablari, Oʻzbekiston Respublikasi Prezidentining 2020-yil 29-iyundagi PF-6013-son “Oʻzbekiston Respublikasida korrupsiyaga qarshi kurashish tizimini takomillashtirish boʻyicha qoʻshimcha chora-tadbirlar toʻgʻrisida”gi, 2021-yil 16-iyundagi PF-6247-son “Davlat organlari va tashkilotlarining faoliyati ochiqligini ta'minlash, shuningdek jamoatchilik nazoratini samarali amalga oshirishga doir qoʻshimcha chora-tadbirlar toʻgʻrisida”gi farmonlari 2019-yil 27-maydagi PF-5729-son “Oʻzbekiston Respublikasida korrupsiyaga qarshi kurashish tizimini yanada takomillashtirish chora-tadbirlari toʻgʻrisida”gi, Oʻzbekiston Respublikasi Vazirlar Mahkamasining 2016-yil 2-martdagi 62-son “Davlat boshqaruvi organlari va mahalliy ijro etuvchi hokimiyat organlari xodimlarining odob-axloq namunaviy qoidalarini tasdiqlash toʻgʻrisida” qaroriga muvofiq korrupsiyaga qarshi kurash sohasidagi xalqaro tashkilotlar tavsiyalari va ilgʻor dunyo tajribasi, jumladan ISO 37001:2016 “Korrupsiyaga qarshi kurash menejmenti tizimi–Talablar va ularni qoʻllashga doir tavsiyalar” xalqaro standarti talablari va tavsiyalarini hisobga olgan holda ishlab chiqilgan.

3. Institut Siyosatni oʻz faoliyati spesifikasidan kelib chiqib qabul qiladi, oʻziga xos va qoldiq korrupsiyaviy xavf-xatar va mavjud resurslar asosida korrupsiyaga qarshi kurashish boʻyicha oʻz mexanizmlarini ishlab chiqadi va joriy etadi.

4. Quyidagilar Institutda korrupsiyaga qarshi kurashishning asosiy maqsadi hisoblanadi:

Institut xodimlari tomonidan Oʻzbekiston Respublikasi qonunlari va korrupsiyaga qarshi kurashishga doir ichki hujjatlar talablarini tushunish va ularga rioya etilishi;

Institutda korrupsiyaviy xavf-xatarlarni kamaytirish va korrupsiyaga barham berish;

Institutning barcha faoliyat sohalarida korrupsiyaning oldini olish boʻyicha chora-tadbirlarni amalga oshirish;

Aholining Institutning faoliyati yuzasidan huquqiy ongi va huquqiy madaniyati darajasini oshirish, jamiyatda korrupsiyaga nisbatan murosasiz munosabatni shakllantirish;

Institut xodimlari faoliyatining shaffofligi va xulq-atvor me'yorlariga muvofiqligini ta'minlash; korrupsiyaviy harakatlarni oʻz vaqtida aniqlash, ularga barham berish, ularning oqibatlari, ularni keltirib chiqaruvchi sabab va shart-sharoitlarni bartaraf etish, korrupsiyaviy harakatlarni sodir etganlik uchun javobgarlikning muqarrarligi tamoyilini ta'minlash;

Institutda mavjud korrupsiyaga barham berish.

5. Mazkur Siyosat talablari egallab turgan lavozimi va bajarayotgan funksiyasidan qat'iy nazar Institutning barcha xodimlari uchun birdek amal qiladi.

6. Institutga ishga kirayotgan har qanday shaxs mazkur Siyosat bilan imzo chekkan holda tanishishlari, uning qonun-qoidalariga rioya qilishi lozim.

7. Mazkur Siyosatning maqsadlari uchun quyidagi asosiy tushunchalar va atamalardan foydalaniladi:

**aloqador shaxslar** - Institut xodimi bilan tijorat tashkilotlarining ustav kapitalida ishtirok etadigan shaxslar, aksiyalari Respublika fond birjasida ommaviy muomalada boʻlgan aksiyadorlik jamiyatlarining besh foizidan kam boʻlgan miqdordagi aksiyaga ega ekanligi bundan mustasno;

**davlat organlari va muassasalari**–davlat hokimiyati va boshqaruvi organlari, fuqarolarning oʻz-oʻzini boshqarish organlari (jumladan, vazirliklar, xizmatlar, agentlik, markazlar va boshqa idoralar) va ularning tarkibiy boʻlinmalari, shuningdek davlat tomonidan bevosita yoki bilvosita nazorat qilinadigan yuridik shaxslar;

**ish faoliyati yuzasidan mehmondoʻstlik belgilari**–uchinchi shaxslarning hamkorlik oʻrnatish va/yoki uni qoʻllab-quvvatlash bilan bogʻliq boʻlgan, Institut xodimlarining sodiqligini oshirishga qaratilgan, Institut xodimlari manfaatlari yoʻlidagi harajatlari, jumladan uchinchi shaxslarning ovqatlanishi, ish faoliyati yuzasidan tushliklar tashkil etilishi bilan bogʻliq harajatlari, transport harajatlari, yashash, koʻngilochar tadbirlar, jumladan sayohat dasturlari bilan bogʻliq harajatlar va h.k.;

**kontragent–**Institut bilan shartnomaviy munosabatlarga kirishgan (mehnat munosabatlari bundan mustasno) har qanday yuridik yoki jismoniy shaxs;

**korrupsiya** – shaxsning oʻz mansab yoki xizmat mavqeidan shaxsiy manfaatlarini yoxud oʻzga shaxslarning manfaatlarini koʻzlab moddiy yoki nomoddiy naf olish maqsadida qonunga xilof ravishda foydalanishi, xuddi shuningdek bunday nafni qonunga xilof ravishda taqdim etish;

**korrupsiyaviy xavf-xatar**–Institut xodimlari yoki uchinchi shaxslar tomonidan Institut nomidan yoki ularning manfaatlari yoʻlida korrupsiyaviy harakatlarni amalga oshirish xavfi;

**korrupsiyaviy xarakatlar**–xodim tomonidan bevosita yoki bilvosita shaxsan yoki uchinchi shaxslar orqali pora beruvchi manfaatlari yoʻlida harakat yoki harakatsizlik uchun moddiy manfaatdor boʻlishi, shu jumladan pul, qimmatbaho qogʻoz, boshqa koʻrinishdagi mulk va mulkiy huquqlar, mulkiy harakterdagi xizmatlar olish, talab qilish, undirish, taklif qilish yoki berish, pora berish va/yoki olish yoki bunda vositachilik qilishda, rasmiyatchiliklarni soddalashtirish uchun toʻlovlar undirish (pora olish) va boshqa noqonuniy maqsadlarda oʻz xizmat vazifalaridan noqonuniy foydalanish;

**korrupsiyaviy huquqbuzarlik**–sodir etilganlik uchun Oʻzbekiston Respublikasi qonunchiligida javobgarlik belgilab qoʻyilgan korrupsiya alomatlariga ega hatti-harakat;

korrupsiyaga qarshi ichki nazorat tuzilmasi-Institutda korrupsiyaga qarshi kurashish vazifasi yuklangan tarkibiy tuzilma;

**korrupsiyaga qarshi kurashish tizimi**–korrupsiyaviy harakatlarning, Oʻzbekiston Respublikasining korrupsiyaga qarshi kurashish sohasidagi qonunchiligi va Institutning korrupsiyaga qarshi kurashish masalalariga doir ichki hujjatlari buzilishining oldini olish, Institut xodimlari tomonidan oʻz faoliyatini professional va xulq-atvor jihatdan yuksak darajada amalga oshirilishini ta'minlash boʻyicha kompleks chora-tadbirlar;

**kronizm (favoritizmning doʻstona aloqalarga asoslangan koʻrinishi)–**doʻstlar yoki ishonchli shaxslarga noqonuniy imtiyozlar taqdim etish maqsadida hokimiyat va/yoki obroʻsidan foydalanish;

**mansabdor shaxs**-doimiy,vaqtincha yoki maxsus vakolat boʻyicha tayinlanadigan yoki saylanadigan, hokimiyat vakili vazifalarini bajaradigan yoxud davlat organlarida, fuqarolarning oʻzini oʻzi boshqarish organlarida, mulk shaklidan qat'i nazar, korxonalarda, muassasalarda, tashkilotlarda tashkiliy-boshqaruv, ma'muriy-xoʻjalik vazifalarini amalga oshiradigan va yuridik ahamiyatga ega harakatlarni sodir etishga vakolat berilgan shaxs, xalqaro tashkilotda yoxud chet davlatning qonun chiqaruvchi, ijro etuvchi, ma'muriy yoki sud organida mazkur vazifalarni amalga oshiruvchi shaxs.

**manfaatlar toʻqnashuvi**-Institut xodimining shaxsiy (bevosita yoki bilvosita) manfaatdorlik shaxsning mansab yoki xizmat majburiyatlarini lozim darajada bajarishiga ta'sir koʻrsatayotgan yoxud ta'sir koʻrsatishi mumkin boʻlgan hamda shaxsiy manfaatdorlik bilan fuqarolarning, tashkilotlarning, jamiyatning yoki davlatning huquqlari va qonuniy manfaatlari oʻrtasida qarama-qarshilik yuzaga kelayotgan yoki yuzaga kelishi mumkin boʻlgan vaziyat;

**mahalliychilik**–mahalliy manfatlarnigina koʻzlab ish tutish. Bunda, shaxsni uning nasliy kelib chiqishi (aslzoda yoki mashhur sulola vakili ekanligi va u jamoatchilik tomonidan e'tirof etilganligi) hamda yaqin qarindoshlarining egallab turgan xizmat mavqei sababli, uning lavozimga qoʻyiladigan malaka talablariga mos kelish-kelmasligini hisobga olmagan holda ishga qabul qilish, rotasiya qilish va lavozimga tayinlash;

**nepotizm (tanish-bilishchilik,qarindosh-urugʻchilik; favoritizmning qarindoshlik rishtalariga asoslangan koʻrinishi)**-oʻzining yaqin qarindoshlari yoki doʻstlariga noqonuniy imtiyozlar berish maqsadida hokimiyatdan foydalanish va (yoki) ta'sir oʻtkazish, shuningdek, yaqin qarindoshlari va (yoki) doʻstlariga asossiz mukofotlar xisoblash, Institut manfaatlari zarariga, yaqin qarindoshlari va doʻstlarini ishga qabul qilish va lavozimga tayinlashlar;

**rasmiyatchiliklarni soddalashtirish uchun toʻlovlar**–belgilangan tartib-taomillar yoki harakatlarni sodir etish bilan bogʻliq standart tartiblar amalga oshirilishini ta'minlash yoki tezlashtirish maqsadida tegishli qonunchilik va normativ me'yorlar hamda qoidalarda koʻzda tutilmagan noqonuniy ravishda taqdim etiladigan pul mablagʻlari, mol-mulk, mulkiy huquqlar, xizmatlar hamda boshqa moddiy va nomoddiy foyda;

**urugʻ-aymoqchilik**–Institut xodimining avlod-ajdodlari bir boʻlgan, bir sulolaga mansublik asosida uchinchi shaxslarga nisbatan sub'ektiv, imtiyozli va noxolis munosabat shaklidagi shaxsiy manfaatdorligi;

**favoritizm**–Institut xodimi boshqa shaxs va/yoki shaxslar guruhi manfaatlariga qaraganda bitta shaxs va/yoki shaxslar guruhi manfaatlariga ustuvor ahamiyat qaratishi, Institutda kadrlarni tanlash va joylashtirish, lavozimini koʻtarish, mukofot puli berish va davlat mukofotlariga tavsiya etish, ta'til berish yoki sihatgohlar va xorijiy safarlarga yuborish, murojaatlar, shuningdek ish va navbatchilik jadvallarini koʻrib chiqishda ketma-ketlikni yoʻlga qoʻyish bilan bogʻliq vaziyatlarda tartiblarga rioya qilmaslik.

**xayriya (xayriya yordami)**–yuridik va jismoniy shaxslar (xayriya qiluvchilar)ning tashkilot uchun bepul yoki imtiyozlar asosida moddiy va/yoki nomoddiy boyliklar, xususan, pul mablagʻlari shaklidagi boyliklarni topshirish, ular uchun ma'lum ishlarni bajarish, xizmatlar koʻrsatish va xayriya maqsadlaridagi boshqa qoʻllab-quvvatlashlarni taqdim etishda namoyon boʻladigan ixtiyoriy begʻaraz yordami;

**xalqaro tashkilot**–davlatlar, hukumatlar yoki boshqa xalqaro tashkilotlar tomonidan tashkiliy shakli va vakolatlaridan qat'iy nazar tashkil etilgan har qanday xalqaro tashkilot, jumladan, masalan iqtisodiy integrasiya boʻyicha mintaqaviy tashkilotlar.

**xodim–**Institut bilan mehnat munosabatlariga kirishgan jismoniy shaxs;

**homiylik (homiylik yordami)–**yuridik va jismoniy shaxslar (homiylar) tomonidan Institut (homiylik qilinayotgan muassasalar)ga ular uchun ishlar bajarib berish, xizmatlar koʻrsatish va hayriya maqsadlarida boshqa turdagi yordamlarni koʻrsatish, mol-mulk, jumladan pul mablagʻlari taqdim etish bilan ifodalanadigan yordami hisoblanib, ularning natijasida Institut muassasalarida homiy oldida oʻzaro majburiyatlar yuzaga keladi;

**shafelik–**Institut xodimining lavozimi yuqoriroq boʻlgan boshqa xodim tomonidan qulay mehnat sharoitlarini yaratib berish shaklidagi himoyasi, uni yoqlab yonini olishi;

**yaqin qarindoshlar**–bir-biriga qarindoshlik yoki yaqin aloqasi bor shaxslar, ya'ni ota-ona, tugʻishgan hamda tutingan aka-ukalar va opasingillar, er-xotin, farzandlar (jumladan asrab olingan farzandlar), buvalar, buvilar, nabiralar, shuningdek er (xotin)ning ota-onasi, tugʻishgan va tutingan aka-ukalari va opa-singillari.

**2-bob. Korrupsiyaga qarshi kurashishning muhim tamoyillari.**

8. Korrupsiyaga qarshi kurash tizimi quyidagi tamoyillar asosida tashkil etiladi va faoliyat yuritadi:

qonuniylik-Institutdagi korrupsiyaga qarshi kurashish boʻyicha chora-tadbirlar Oʻzbekiston Respublikasi qonunchiligi talablariga muvofiq davlat organlarida korrupsiyaga qarshi kurashish boʻyicha ilgʻor dunyo tajribasi, shuningdek Institut ichki hujjatlariga qat'iy rioya qilgan holda amalga oshiriladi;

korrupsiyaga nisbatan murosasizlik (toqatsizlik)-Institut oʻz faoliyatining barcha sohalarida korrupsiyaning har qanday shakllari va koʻrinishlariga murosasiz (toqatsiz) munosabatda boʻladi. Institut hodimlariga korrupsiyaviy xavf-xatar kelib chiqishi mumkin boʻlgan faoliyatda bevosita yoki bilvosita ishtirok etish qat'iyan taqiqlanadi;

ochiqlik va shaffoflik-Institut xodimlari va kontragentlari, keng jamoatchilikni Institutda qabul qilingan va amalga oshirilayotgan choratadbirlar toʻgʻrisida xabardor qilish (maxfiylik va xizmat siri toʻgʻrisidagi qonun hujjatlari talablarini hisobga olgan holda);

korrupsiyaga qarshi amalga oshirilayotgan chora-tadbirlarning preventiv xususiyatga ega boʻlishi, tizimliligi va yaxlitligi-korrupsiyaning oldini olish, korrupsiyaviy harakatlarning sodir etilishiga xizmat qiluvchi sabab va shart-sharoitlar hamda korrupsiyaviy xatarlarni bartaraf etishga qaratilgan chora-tadbirlarni amalga oshirishning ustuvorligi. Korrupsiyaga qarshi joriy etilayotgan chora-tadbirlar va tartib-taomillar aniqlangan xavf-xatarlar darajasiga mos kelishi va Institutning barcha funksiyalari va yoʻnalishlarini qamrab olgan korrupsiyaga qarshi kurashish tizimiga birlashtirilishi;

korrupsiya bilan bogʻliq huquqbuzarliklar uchun javobgarlikning muqarrarligi-korrupsiya bilan bogʻliq huquqbuzarliklarni sodir etgan Institut xodimlari oʻzining mavqei va egallab turgan lavozimidan qat'iy nazar Oʻzbekiston Respublikasi qonunchiligi va Institutning ichki hujjatlariga muvofiq javobgarlikka tortiladi;

ilmiy-texnik taraqqiyot yutuqlari va axborot texnologiyalaridan foydalanish-Institut korrupsiyaga qarshi kurash tizimini shakllantirishda ilm-fan taraqqiyotining soʻnggi yutuqlaridan, shu jumladan, integrasiyalashtirilgan axborot-kommunikasiya tizimlaridan keng foydalanishga intiladi;

toʻgʻridan-toʻgʻri rahbariyatga murojaat qilish-Institutning har bir xodimi korrupsiyaviy harakat sodir etilganligiga doir ishonchli va asosli ma'lumotlar mavjud boʻlganda Oʻzbekiston Respublikasi qonunchiligi va Institutning ichki hujjatlarida koʻzda tutilgan chora-tadbirlarni qabul qilish uchun hududiy boshqarma yoki uning tasarrufidagi muassasa rahbari hamda institut rahbariga hech qanday toʻsiqsiz murojaat qilishi mumkin;

fuqarolik jamiyati vakillari bilan oʻzaro hamkorli-Institut oʻziga yuklatilgan funksiyalarni bajarishda ularning faoliyati ustidan mustaqil va xolis nazoratni amalga oshirish maqsadida fuqarolik jamiyati vakillarini jalb qiladi;

monitoring, tahlil va baholash: Institut davriy asosda korrupsiyaga qarshi kurashish tizimi faoliyati monitoringi va tahlilini amalga oshiradi, shuningdek uning samaradorlik va natijadorlik koʻrsatkichlarini baholaydi.

korrupsiyaga qarshi kurashish tizimini doimiy ravishda takomillashtirish-korrupsiyaning oldini olish va unga qarshi kurashish tizimini monitoring va nazorat qilish hamda korrupsiyaviy xavf-xatarlarni bartaraf etish maqsadida Institutda korrupsiyaga qarshi kurashish samaradorligini toʻxtovsiz ravishda oshirish choralari koʻriladi.

**3-bob. Korrupsiyaga qarshi kurashishning asosiy yoʻnalishlari.**

**1-§. Manfaatlar toʻqnashuvini boshqarish.**

9. Institut xodimlari oʻz lavozim majburiyatlarini halol va vijdonan bajarishi, oʻz mansab va xizmat mavqeidan va Institut tasarrufidagi molmulklardan shaxsiy manfaatdorlik yoʻlida foydalanmasligi va manfaatlar toʻqnashuviga olib kelishi mumkin boʻlgan vaziyatlardan saqlanishi lozim.

10. Institut xodimlari ishga qabul qilinayotganda, lavozimi koʻtarilayotganda va rotasiya qilinayotganda har yili va tegishli vaziyatlar/shartsharoitlar yuzaga kelishiga qarab manfaatlar toʻqnashuviga olib keladigan yoki olib kelishi mumkin boʻlgan shaxsiy manfaatdorligiga doir axborotni ochiqlashi lozim.

11. Institut xodimlari tomonidan manfaatlar toʻqnashuvi va uni tartibga solishga doir axborotni ochiqlash jarayoni Institutda manfaatlar toʻqnashuvini boshqarish tartibi toʻgʻrisida ichki idoraviy hujjatda belgilab qoʻyiladi.

12. Manfaatlar toʻqnashuvini aniqlash uchun samarali nazorat tartib taomillari Institut xodimlarining uchinchi shaxslar bilan oʻzaro aloqasi roʻy beradigan barcha funksiyalarga joriy etilishi lozim (masalan, tanlov savdolarini tashkil qilish, reytinglarni hisoblash va h.k.).

**2-§. Ish yuzasidan sovgʻalar va mehmondoʻstlik belgilarini qabul qilish.**

13. Institut xodimlariga oʻz xizmat majburiyatlarini bajarishi doirasida jismoniy va yuridik shaxslardan sovgʻalar mehmondoʻstlik belgilari, jumladan qarz, kafolatlar, kafillik, mukofot, moddiy yordam, naqd pulsiz va naqd pul mablagʻlari yoki ularning ekvivalentlari, qimmatbaho qogʻozlar, kriptovalyuta, boshqa moddiy qadriyatlar yoki xizmatlar koʻrinishidagi ragʻbat vositalarini olish taqiqlanadi.

Bunda, konferensiyalar, seminarlar va turli shu kabi uchrashuvlarda taqdim etiladigan umumiy qiymati bazaviy hisoblash miqdorining 1 baravaridan oshmaydigan buyumlar bundan istisno hisoblanadi.

14. Institutda ichki korrupsiyaning oldini olish maqsadida xodimlar oʻrtasida xizmat majburiyatlarini qabul qilish bilan bogʻliq boʻlmagan va xodim shaxsi bilan bogʻliq deb e'tirof etilgan sovgʻalarni berishda quyidagilarga rioya qilinadi:

Sovgʻa oluvchi uchun manfaatlar toʻqnashuvi vaziyatini keltirib chiqarmasligi va sovgʻa beruvchi oldida biror-bir majburiyatlarni yuzaga keltirmasligi lozim;

Sovgʻa ochiq-oydin beriladi, sovgʻa berilayotgani yashirilmaydi;

Sovgʻani faqat umume'tirof etilgan bayramlar (tavallud ayyomi, farzand tugʻilishi, Vatan himoyachilari kuni, Xalqaro xotin-qizlar kuni, Yangi yil va h.k) munosabati bilan berishga ruxsat etiladi;

Sovgʻalar Institutning kamida uchta xodimi ishtirokida berilishi lozim; Sovgʻani berish chogʻida sovgʻa berish uchun sabab boʻlgan voqea-hodisa aniq bayon etiladi;

Sovgʻaning umumiy qiymati (barcha soliq va yigʻimlar bilan birga) bazaviy hisoblash miqdorining 5 (besh) barobaridan oshmasligi lozim;

Institutning bir xodimi ikkinchi xodimga sovgʻa olish uchun sarflaydigan summa miqdori har holatda bazaviy hisoblash miqdorining 1 (bir) barobaridan oshmasligi lozim.

15. Shubha (gumon)lardan holi boʻlish uchun har qanday bayramlar (jumladan, lekin cheklanmagan holda tugʻilgan kun, farzand tugʻilishi, Vatan himoyachilari kuni, Xalqaro xotin-qizlar kuni, Yangi yil va h.k) munosabati bilan mazkur Siyosatning 13 va 14-bandlarida keltirib oʻtilmagan boshqa davlat organlari va tashkilotlari xodimlari, hamkorlar va kontragentlar, boshqa jismoniy va yuridik shaxslardan olinadigan mazkur Siyosatning 13-bandida sanab oʻtilgan sovgʻalar va moddiy boyliklar olish taqiqlanadi.

16. Institut nomidan xalqaro konferensiyalar, simpoziumlar va boshqa ish yuzasidan (xizmat) uchrashuvlarida sovgʻalar berish rahbar buyrugʻiga koʻra muvofiq amalga oshiriladi.

17. Sovgʻa berish, uni qabul qilishning qonuniyligida shubha tugʻilgan taqdirda Institut xodimi Institutda Korrupsiyaga qarshi ichki nazorat tuzilmasiga maslahat soʻrab murojaat qilishi lozim.

**3-§. Institut xodimlarining ish faoliyati yuzasidan oʻtkaziladigan tadbirlarda ishtirok etishi.**

18. Institut xodimlarining xalqaro va boshqa tashkilotlar taklifiga koʻra ish faoliyati yuzasidan oʻtkaziladigan tadbirlari (koʻrgazmalar, seminarlar, konferensiyalar va h.k.)da ishtirok etishiga quyidagi shartlarga rioya qilgan taqdirda ruxsat etiladi:

Tadbir Oʻzbekiston Respublikasi qonunchiligi, mazkur Siyosat tamoyillari va talablari hamda Institutning boshqa ichki hujjatlariga mos kelsa;

Tadbir Institut yoki taklif etgan tomonning qonuniy manfaatlariga xizmat qilsa;

Tadbir Institut xodimlari tomonidan u yoki bu qarorlar qabul qilinishiga ta'sir qilmasligi, biror-bir noqonuniy afzalliklarni qoʻlga kiritishni (masalan, buyurtmachilarga tadbirni oʻtkazayotgan loyiha-tadqiqot tashkilotiga murojaat qilishni tavsiya qilish) koʻzlagan yashirin noqonuniy mukofotlash maqsadi boʻlmasligi lozim;

Tadbir bunday tadbirda ishtirok etishga doir ma'lumotlar oshkor qilingan taqdirda Institut va taklifni qabul qiluvchi yoki taklif etayotgan tomon mavqei uchun xatar tugʻdirmasligi lozim;

Tadbir umume'tirof etilgan ilmiy va ishbilarmonlik amaliyotiga mos kelishi hamda koʻngilochar mazmundagi xususiyat kasb etmasligi lozim;

Tadbir mohiyati va qiymatiga koʻra oʻrinli boʻlishi, haddan ziyod hashamatli, qimmat, gʻayriodatiy boʻlmasligi va tez-tez takrorlanib turmasligi lozim.

19. Agar ishbilarmonlik tadbirlari (seminar, simpozium, davra suhbatlari va h.k.) tashkilotchisi Institut oʻzi boʻlsa, u holda bunday ishbilarmonlik tadbiri ushbu siyosatda qayd etilgan talablarga mos kelishi lozim.

**4-§. Kadrlar bilan bogʻliq jarayonni tartibga solish (xodimlarni tanlash, lavozimini oshirish, moddiy ragʻbatlantirish).**

20. Institut xodimlarini tanlash, attestasiyadan oʻtkazish va ularning faoliyatini baholash, jumladan mukofot, ustamalar va ragʻbatlantirishning boshqa turlarini amalga oshirish jarayoni barcha xodimlar uchun shaffof, teng huquqli va xolis hisoblanib, mazkur Siyosatning asosiy tamoyillari va talablariga mos kelishi lozim.

21. Nomzodlarni Institutga tanlash va tayinlash jarayoni Nomzodlarni tashkilotga qabul qilish uchun tekshirish boʻyicha qoʻllanma va Institutning boshqa ichki hujjatlariga, manfaatlar toʻqnashuvini boshqarish tartibiga muvofiq kompleks ravishda tekshirish bilan birga amalga oshiriladi.

22. Institutda xodimlarga oid masalalarda qaror qabul qiluvchi xodimlarning lavozimini oshirganda, lavozimga tayinlanganda, kadrlar zahirasiga qoʻshganda va h.k.larda nomzod (xodim)larga har qanday asossiz imtiyozlar taqdim etishi taqiqlanadi.

23. Boʻsh lavozimlarga saralab olish egallanayotgan lavozimga qoʻyiladigan talablarga muvofiq tanlov asosida yoki boshqa usul yordamida amalga oshirilishi lozim. Bunda nomzodning malakasi, kasbiy va ilmiy yutuqlariga asosiy e'tibor qaratiladi.

24. Institutda xodimlar faoliyati samaradorligining muhim koʻrsatkichlarini baholash tartibi va mezonlari ishlab chiqilishi va xodimlar uning asosida ragʻbatlantirilishi lozim. Mazkur koʻrsatkichlar xolis, shaffof va Institut xodimlari tanishib chiqishi uchun ochiq boʻlishi lozim.

**5-§. Tekshiruvlar oʻtkazish va davlat organlari va tashkilotlari faoliyatini oʻrganish.**

25. Turli tekshiruvlar, oʻrganishlar, monitoring oʻtkazishda (keyingi oʻrinlarda–tekshiruv ob'ektlari) Institut xodimlari:

manfaatlar toʻqnashuvi yuzaga kelishiga yoʻl qoʻymasligi;

Tekshiruv, oʻrganish, monitoring ob'ekti tekshiruvi, oʻrganishi,monitoringini yakka oʻzi amalga oshirmasligi;

Tekshiruv, oʻrganish, monitoring ob'ektiga tashrif buyuruvchilar yoki ularning vakillari tashkilot, uning hududiy va tarkibiy boʻlinmalariga shaxsan tashrif buyurganda ular bilan yolgʻiz qolmasligi;

Yoʻl qoʻyilishi mumkin boʻlgan qoidabuzarliklarni soxtalashtirish maqsadida tekshiruv, oʻrganish oʻtkazish, Oʻzbekiston Respublikasi qonunchilik normalarini notoʻgʻri talqin qilmasligi, tekshirilayotgan ob'ekt xodimlarini aniqlangan faktlarni huquqni muhofaza qilish yoki boshqa davlat organlariga topshirish bilan qoʻrqitmasligi; tekshiruv, oʻrganish, monitoring ob'ekti xodimlariga tahdid qilmasligi;

Hujjatlarni soʻrab olish va tekshiruv, oʻrganish, monitoring predmetiga

kirmaydigan masalalar bilan qiziqmasligi lozim;

Tekshiruv, oʻrganish, monitoring davomida aniqlangan har bir qoida buzarlikning qonuniy va professional baholanishini ta'minlashi;

Qoida buzarliklarning video yoki fotoqaydini amalga oshirishi (oʻrni kelganda), Institut tomonidan foydalaniladigan axborot tizimlariga qoida buzarliklarga oid ma'lumotlarni kiritishi; agar tekshiruv, oʻrganish, monitoring ob'ekti vakillari Institut xodimiga aniqlangan qoida buzarliklarni yashirish maqsadida pora yoki har qanday moddiy boyliklar yoki xizmatlar taqdim etayotgan boʻlsa, bu haqida tekshiruv boʻyicha ishchi guruh rahbariga va Institutdagi korrupsiyaga qarshi kurashish ichki nazorat tuzilmasiga zudlik bilan xabar berishi; tekshiruv, oʻrganish, monitoring ob'ekti vakillariga xodimlarining xulq-atvor tamoyillariga muvofiq xolis munosabatda boʻlishi shart.

26. Institut tomonidan oʻtkazilgan tekshiruvlar, oʻrganishlar va monitoring natijalari yuzasidan kelib tushgan e'tirozlarni koʻrib chiqish uchun komissiya tashkil etiladi.

**6-§. Vakolatli davlat organlari, kontragentlar va uchinchi shaxslar bilan shaffof va samarali oʻzaro hamkorlikni ta'minlash.**

27. Institut mazkur Siyosat tamoyillari va talablari hamda Oʻzbekiston Respublikasi qonunchilik normalariga zid har qanday toʻlovlarni yoki harakatlarni amalga oshirish uchun etkazib beruvchilar, pudratchilar va boshqa uchinchi shaxslarni jalb qilmaydi.

28. Kontragentlar bilan munosabatlarda Institut qonuniylik va shaffoflik tamoyillariga amal qiladi.

29. Institutda ob'ektiv mezonlardan foydalanishga asoslangan etkazib beruvchilar, pudratchilar va boshqa kontragentlarni tanlashning halol, ochiq va shaffof jarayoni, shuningdek sotib olinayotgan tovar va xizmatlar qiymatini belgilashning shaffof tartibi joriy etilib, ular Oʻzbekiston Respublikasining amaldagi qonunchiligi va Institutning ichki xujjatlari bilan tartibga solinadi.

30. Kontragentlar bilan oʻzaro hamkorlikda Institut:

Institutda kontragentlarni tekshirish boʻyicha yoʻriqnoma va Oʻzbekiston Respublikasi qonunchiligi talablariga muvofiq potensial kontragentning ishonchliligi, jumladan u oʻtmishda korrupsiyaviy faoliyatga jalb qilingan yoki qilinmaganligi, Institut xodimlari bilan manfaatlar toʻqnashuvi mavjud yoki mavjud emasligini tekshiradi;

potensial kontragent, jumladan xarid tartib-taomillari gʻolibini u bilan shartnoma matniga maxsus korrupsiyaga qarshi shartlarni qoʻshish orqali oʻzining korrupsiyaga qarshi tamoyil va talablari haqida xabardor qiladi.

31. Vakolatli davlat organlari bilan oʻzaro hamkorlik qilishda (masalan, lisenziya berish, ixtisoslashtirilgan kengashlarda ishtirok etish, turli hujjatlar, ob'ektlarni kelishishda va h.k) Institut hujjatlarni koʻrib chiqishning shaffofligi va xolisligini ta'minlaydi hamda zarur hollarda mazkur davlat organlari tomonidan salbiy va boshqa xulosalarga kelish sabablari xususida qoʻshimcha ma'lumotlarni talab qiladi.

**7-§. Xayriya va homiylik faoliyatining shaffof va samarali jarayonini ta'minlash.**

32. Institut qonunchilik bilan belgilangan holatlarda xayriya va homiylik yordamini qabul qilishi mumkin. Bunday yordamni olishda manfaatlar toʻqnashuviga yoʻl qoʻymaslik, mablagʻlarni Oʻzbekiston Respublikasi qonunchiligi yoki shartnomada koʻrsatilgan maqsadlarga samarali va maqsadli yoʻnaltirilishini ta'minlash, shuningdek xayriya va homiylik faoliyatiga doir axborotni Institutning Internet tarmogʻidagi rasmiy veb-saytida ochiqlash boʻyicha barcha chora-tadbirlar amalga oshiriladi.

33. Institut tomonidan qabul qilinayotgan xayriya yoki homiylik yordami yashirin mukofot tarzida boʻlmasligi va Institutning alohida xodimlari tomonidan xayriya qiluvchi yoki homiy, uning yaqin qarindoshlari, ularga aloqador shaxslar, shuningdek xayriya qiluvchi yoki homiyda ularga nisbatan shaxsiy manfaatdorligi boʻlgan shaxslar foydasiga qaror qabul qilinishiga ta'sir koʻrsatmasligi lozim.

34. Institut tomonidan xayriya yoki homiylik yordamini olishda quyidagi talablar bajarilishi lozim:

xayriya qiluvchi yoki homiy bilan albatta shartnoma tuzish va unda xayriya yoki homiylik yordamini olish va undan foydalanish maqsadlari, yordam shakllari, yordamning pul ifodasidagi summasi, xayriya qiluvchi yoki homiy oldida kelib tushgan yordamdan maqsadli foydalanish toʻgʻrisida hisob berish usuli belgilab qoʻyilishi lozim; bunday shartnomaga korrupsiyaga qarshi shartlarni kiritish;

Institutning Internet tarmogʻidagi rasmiy veb-saytida olingan xayriya yoki homiylik yordamiga doir axborotni joylashtirish.

**8-§ Ichki hujjatlarning korrupsiyaga qarshi ekspertizasi.**

35. Ichki hujjatlarning huquqiy ekspertizasini oʻtkazishda Institutning yuridik xizmati korrupsiyaviy harakatlarni amalga oshirish uchun imkoniyat yaratuvchi korrupsiyaviy omillar mavjudligi va ularni hujjatlardan chiqarib tashlash maqsadida ekspertiza oʻtkazadi.

**9-§ Tashkilot faoliyati sohasiga yangi texnologiyalarni joriy etish.**

36. Korrupsiyaviy xavf-xatarlarni minimallashtirish maqsadida Institut xodimlari oʻz funksiyalari va lavozim majburiyatlarini axborot texnologiyalaridan foydalangan holda amalga oshiradi (agar imkoni mavjud boʻlsa).

37. Davlat xaridlari doirasida tanlov savdolarini oʻtkazishda Institut xodimlari axborot texnologiyalaridan foydalanadi va tanlov savdolari ishtirokchilari bilan oʻzaro aloqani elektron shaklda onlayn rejimida boshqa elektron tizimlar bilan integrasiya qilish imkoniyatini qoʻllagan holda amalga oshiradi.

**10-§ Institutdagi faoliyatni video qayd qilish va uning translyasiyasi.**

38. Binolarida xodimlar faoliyatini nazorat qilish maqsadida audio va videoyozuv kameralari oʻrnatilib, ulardagi yozuvlar Institutning mas'ul xodimlari tomonidan koʻrib boriladi.

39.Institutning Internet tarmogʻidagi rasmiy saytlarida korrupsiya xavf-xatari yuqori boʻlgan ayrim jarayonlarning onlayn translyasiyasi joylashtiriladi (xususan, xodimlar bilan suhbat oʻtkazish, ularni testdan oʻtkazish, komissiyalar yigʻilishlari va h.k.).

**4-bob. Korrupsiyaga qarshi kurashish tizimi elementlari.**

**1-§ Korrupsiyaga qarshi kurashish boʻyicha muhim ichki hujjatlar mavjudligi.**

40. Korrupsiyaga qarshi kurashish tizimi asosini: mazkur Siyosat;

Institut xodimlarining odob-ahloq qoidalari;

Institutda manfaatlar toʻqnashuvini boshqarish tartibi toʻgʻrisidagi Nizomda aks ettirilgan tamoyillar va talablar tashkil etadi.

41. Institut rahbarlari xodimlarga oliy rahbarlik namunasini koʻrsatishi lozim.

42. Institut rahbari va uning oʻrinbosarlari, shuningdek institut tarkibiy boʻlinmalari rahbarlari oʻziga boʻysunuvchilar, fuqarolar va yuridik shaxslarga nisbatan munosabatlarda halol, odil va mustaqil xulq-atvor namunasi boʻlishi va shu orqali ularda korrupsiyaviy harakatlarga nisbatan murosasiz munosabatni shakllantirishga xizmat qiladi.

43. Institut rahbari va ularning oʻrinbosarlari, shuningdek institut tarkibiy boʻlinmalari rahbarlari Institut faoliyatining xavf-xatar funksiyalari (yoʻnalishlari)ga korrupsiyaga qarshi samarali chora-tadbirlar va tartib-taomillarni joriy etish orqali korrupsiyaga qarshi kurashishning samarali tizimini barpo etish va amalga oshirishga nisbatan liderlikni namoyish qiladi.

**2-§. Korrupsiyaviy xavf-xatarni aniqlash va baholash.**

44. Institut oʻz faoliyatiga xos korrupsiyaviy xavf-xatarlarni aniqlash va baholashni tashkiliy tuzilmalar funksiyalarining xususiyati, jamiyat va boshqa shaxslar bilan oʻzaro munosabatlar, shuningdek Institutda korrupsiyaviy xavf-xatarlarni baholash uslubiyotiga muvofiq tashqi va ichki omillarni hisobga olgan holda amalda oshiradi.

45. Korrupsiyaviy xavf-xatarlarni baholash bir yilda bir martadan kam boʻlmagan vaqtda oʻtkaziladi. Korrupsiyaviy xavf-xatarlarni baholash natijalari Institutning rahbari tomonidan koʻrib chiqiladi. Aniqlangan xavf-xatarlarni minimallashtiruvchi korrupsiyaga qarshi kurashish chora-tadbirlar va tartib-taomillar Institutning korrupsiyaga qarshi dastur yoki yoʻl xaritalarida aks ettiriladi.

**3-§. Korrupsiyaga qarshi kurashish uchun mas'ul.**

46. Institutda korrupsiyaga qarshi kurashishning samarali tizimini shakllantirish uchun alohida korrupsiyaga qarshi ichki nazorat tuzilmasi tashkil etiladi.

47. Institutda Korrupsiyaga qarshi ichki nazorat tuzilmasi oʻz faoliyatini Korrupsiyaga qarshi ichki nazorat tuzilmasi toʻgʻrisidagi nizom asosida amalga oshiradi va bevosita Institut rahbariga (Institut hay'atiga) boʻysunadi.

48. Institut rahbari Korrupsiyaga qarshi ichki nazorat tuzilmasini Institut korrupsiyaga qarshi vazifalarni amalga oshirish uchun etarli darajadagi mustaqillik va zarur resurslar bilan ta'minlaydi.

49. Institutning kadrlar boshqarmasi (boʻlimlari) Institutda manfaatlar toʻqnashuvini boshqarish toʻgʻrisidagi nizom, shuningdek Oʻzbekiston Respublikasi qonunchiligi normalarida koʻzda tutilgan tartib va hajmda xodimlarning yaqin qarindoshlari va ularga aloqador shaxslarga doir ma'lumotlarning tizimli va oʻz vaqtida yigʻilishi, tahlil qilinishi va aktuallashtirilishi uchun javob beradi.

50. Institutning barcha muassasalarida alohida Odob-ahloq komissiyalari faoliyat yuritadi.

51. Institutdagi Odob-ahloq komissiyalari Institutdagi xodimlarning etik xulq-atvor qoidalari bilan belgilangan xulq-atvor me'yorlariga rioya qilish masalalarini koʻrib chiqadi, shuningdek Institutda manfaatlar toʻqnashuvini boshqarish toʻgʻrisidagi nizomda belgilangan tartibda manfaatlar toʻqnashuvi bilan bogʻliq vaziyatlarni tartibga solish jarayonida ishtirok etadi.

**4-§ Institutning korrupsiyaga qarshi siyosati toʻgʻrisida xodimlar va uchinchi shaxslarning xabardorligini ta'minlash.**

52. Institut korrupsiyaviy xavf-xatarlarni qisqartirish va jamiyat xabardorligini oshirish maqsadida mazkur Siyosat va oʻzlari tomonidan amalga oshirilayotgan korrupsiyaga qarshi kurashish chora-tadbirlarga oid asosiy axborotlarni rasmiy veb-saytlarida joylashtiradi.

53. Institut barcha kuch va imkoniyatlarini xodimlari va boshqa manfaatdor shaxslarga quyidagilar orqali Oʻzbekiston Respublikasining korrupsiyaga qarshi qonunchiligi normalari, shuningdek joriy etilgan korrupsiyaga qarshi tamoyillar, chora-tadbirlar va talablar toʻgʻrisida xabar berish va ularni tushuntirishga sarflaydi:

Institut rahbariyati tomonidan elektron manzil va boshqa aloqa vositasi orqali Institutda xodimlar tomonidan korrupsiyaga qarshi qabul qilingan normalar va talablarga rioya qilinishi muhim ekanligiga doir doimiy xabarlar yuborish;

Institut xodimlarini Institutda korrupsiyaga qarshi kurashish masalalari boʻyicha oʻqitishga doir rejaga muvofiq korrupsiyaga qarshi kurashish asoslari boʻyicha muntazam va tizimli ravishda bir yilda kamida bir marta oʻqitilishi hamda testdan oʻtkazilishini ta'minlash;

Yangi xodimlarni ishga qabul qilayotganda ushbu Siyosat va Institutning korrupsiyaga qarshi kurashishga doir boshqa ichki hujjatlari bilan albatta tanishtirgan holda, ular uchun korrupsiyaga qarshi kurashish boʻyicha majburiy kurslarni tashkil etish;

Institutdagi korrupsiya xavf-xatari yuqori boʻlgan lavozimlar uchun korrupsiyaga qarshi oʻqitishning qoʻshimcha dasturlari belgilanadi. Oʻtkazilgan oʻquv kurslari/treninglarga oid ma'lumotlar Oʻzbekiston Respublikasi qonunchiligida belgilangan tartibda Institutning Kadrlar boʻlimida saqlanadi; Mavzuga doir audio va videoroliklar hamda Institut xodimlari va fuqarolarning korrupsiyaga qarshi kurashish va ularda korrupsiyaga nisbatan murosasiz munosabatni shakllantirish boʻyicha amalga oshirilayotgan choratadbirlar toʻgʻrisidagi xabardorligini oshirishga qaratilgan boshqa axborot materiallaridan foydalangan holda korrupsiyaga qarshi kampaniyalar tashkil qilish;

Mazkur Siyosat qoidalarini qoʻllash yoki korrupsiyaga qarshi chora-tadbirlar va tartib-taomillarni amalga oshirish bilan bogʻliq savollar tugʻilganda, Korrupsiyaga qarshi ichki nazorat tuzilmasi tomonidan Institut xodimlariga maslahatlar berish;

Tasdiqlangan reja asosida Korrupsiyaga qarshi ichki nazorat tuzilmasi tomonidan Institutda korrupsiyaga qarshi xulq-atvorni faol tarzda targʻib qilish;

Institut xodimlari mehnat shartnomalariga korrupsiyaga qarshi qoidalarni kiritish. Institut mazkur Siyosat kuchga kirgan vaqtdan boshlab Institutning yangi xodimlari bilan tuziladigan, shuningdek shartlarni qayta koʻrib chiqish doirasida xodimlarning amaldagi mehnat shartnomalariga korrupsiyaga qarshi qoidalarni kiritadi;

Institut kontragentlari, hamkorlari, xayriya qiluvchilari, homiylari bilan tuziladigan shartnomalarga korrupsiyaga qarshi shartlarni kiritish. Korrupsiyaga qarshi shartlar mazkur Siyosat kuchga kirgan vaqtdan boshlab Institutning yangi kontragentlari, hamkorlari, xayriya qiluvchilari, homiylari bilan tuziladigan shartnomalarga kiritiladi. Korrupsiyaga qarshi shartlar Institutning barcha shartnomalariga kiritiladi (elektron doʻkon, elektron auksion orqali xarid natijalari boʻyicha va davlat tabiiy monopoliyalari (pochta, elektr energiyasi, gaz ta'minoti, suv ta'minoti, temir yoʻllari, havo yoʻllari va h.k.) bilan tuziladigan shartnomalar bundan mustasno). Korrupsiyaga qarshi shartlar mazkur Siyosat qabul qilinishidan oldin tuzilgan shartnomalarga shartlarni qayta koʻrib chiqish doirasida yoki tashabbusga koʻra kiritiladi.

**5-§ Monitoring, nazorat va hisobdorlik.**

54. Korrupsiyaga qarshi kurashish uchun mas'ul Institutda amalga oshirilayotgan korrupsiyaga qarshi tartib-taomillarning doimiy monitoringi, nazorati va ularning samaradorligi, etarliligi va mutanosibligini baholanishini amalga oshiradi. Oʻtkazilgan monitoring natijalariga koʻra Institutda korrupsiyaga qarshi kurashish tizimini shakllantirishga doir tegishli chora-tadbirlar qabul qilinadi.

55. Monitoring va nazorat Institutda Korrupsiyaga qarshi tartib taomillarning samaradorligini monitoring va nazorat qilish uslubiyotiga va Institutning boshqa ichki hujjatlariga muvofiq amalga oshiriladi.

56. Korrupsiyaga qarshi kurashish tizimi monitoringi quyidagi asosiy yoʻnalishlar boʻyicha amalga oshirilishi lozim:

Institut faoliyati funksiyalari va oʻziga xos jihatlari, uning tashkiliy-funksional tuzilmasi hamda boshqa tashqi va ichki omillaridagi oʻzgarishlarning Institutning korrupsiyaga qarshi kurashish tizimi va uni toʻgʻirlash zarurati, jumladan uning Oʻzbekiston Respublikasi qonunchiligiga muvofiqligini ta'minlashga ta'siri tahlili;

Oʻzbekiston Respublikasining faoliyatida qoʻllaniladigan korrupsiyaga qarshi kurashish sohasidagi qonunchiligi va hokimiyat organlari tavsiyalarining monitoringi; xalqaro va xorijiy tashkilotlarning korrupsiyaga qarshi kurashish boʻyicha samarali tizimini yaratish va qoʻllab-quvvatlash masalalariga doir tavsiyalari monitoringi; ommaviy axborot vositalarining Institut yoki xodimlari korrupsiyaviy harakatlarga jalb qilinganligi toʻgʻrisidagi ma'lumotlar, shuningdek Institut kontragentlari yoki hamkorlari toʻgʻrisida xuddi shunday ma'lumotlar mavjudligi yuzasidan monitoring;

Samarasiz nazoratlar va tartib-taomillarni aniqlash uchun ularni takomillashtirish hamda korrupsiyaga qarshi tizim ishonchliligi va samaradorligini ta'minlash maqsadida tanlov asosida Institutning ichki jarayonlari va funksiyalarini monitoring qilish;

Institutning korrupsiyaga qarshi dasturi yoki yoʻl xaritasi bandlari bajarilishining toʻliqligi va samaradorligini monitoring qilish;

Institut xodimlari tomonidan qabul qilingan korrupsiyaga qarshi talablar va joriy etilgan tartib-taomillarga rioya qilinishini tekshirish;

Institut xodimlarining korrupsiyaga qarshi asosiy tamoyillar va talablar toʻgʻrisida xabardorligini tekshirish;

57. Institutda korrupsiyaga qarshi kurashish tizimi samaradorligi (korrupsiyaviy xavf-xatarlar mavjud emasligi) korrupsiyaga qarshi kurashish tizimini ichki auditini oʻtkazish, jumladan Institutda belgilangan talablar va tartib-taomillarga rioya etilishini nazorat qilish orqali tekshiriladi.

58. Korrupsiyaga qarshi kurashish tizimini monitoring va nazorat qilish tadbirlari yakunlari va natijalari korrupsiyaga qarshi kurashish tizimining holati haqidagi hisobotlarida aks ettiriladi. Hisobotlarni shakllantirish va taqdim etish tartibi Institutda korrupsiyaga qarshi kurashish tizimining holati haqidagi hisobotlarini shakllantirish va taqdim etish boʻyicha ichki idoraviy hujjatda mustahkamlab qoʻyiladi.

**6-§. Javobgarlik.**

59. Mazkur Siyosatga mos kelish va Institutning korrupsiyaga qarshi talablari va tartib-taomillariga rioya qilish har bir xodimning oʻz lavozim majburiyatlarini bajarish doirasidagi majburiyati hisoblanadi. Xodimlar mazkur Siyosat va Institutning boshqa ichki hujjatlarida belgilab qoʻyilgan korrupsiyaga qarshi kurashish masalalariga oid talablar va tartib-taomillarni buzganligi uchun shaxsan javobgar boʻladi.

60. Korrupsiyaga nisbatan murosasizlik (toqatsizlik) tamoyiliga amal qilgan holda Institutning barcha xodimlariga bevosita yoki bilvosita, shaxsan yoki vositachilar orqali har qanday korrupsiyaviy harakatlarda ishtirok etish qat'iyan man etiladi, ya'ni: oʻz mansab va xizmat mavqeidan noqonuniy foydalanish, shuningdek xizmat mavqei va vakolatlarini suiste'mol qilish maqsadida har qanday shaxslardan noqonuniy foyda talab qilish, soʻrab olish yoki soʻrash, olishga rozilik berish yoki olish, shuningdek xodim tomonidan oʻz lavozim mavqeidan Institutning qonuniy manfaatlariga zid ravishda, jumladan oʻzi va uchinchi shaxslar uchun noqonuniy foyda olish maqsadida noqonuniy foydalanish; davlatning mansabdor shaxsi yoki boshqa har qanday shaxsga uning harakatlariga ta'sir oʻtkazish (harakatsizligini ta'minlash) va/yoki shaxs, jumladan Institut manfaatlari yoʻlida noqonuniy afzalliklarni qoʻlga kiritish maqsadida lavozim majburiyatlarini noqonuniy tarzda bajarishga undash, noqonuniy foyda (pora, poraxoʻrlik) ni taklif qilish, va'da berish, bunga ijozat berish, taqdim etish; rasmiyatchiliklarni soddalashtirish uchun toʻlovlar undirish, olish yoki amalga oshirish; poraxoʻrlik yoki tijoriy poraga olishda vositachilik qilish, jumladan pora oluvchiga noqonuniy foydani topshirish yoki pora oluvchi yoki beruvchiga ular oʻrtasida noqonuniy foydani olish va berish boʻyicha kelishuvga erishishda yordam berish; Institut xodimlarining korrupsiya belgilari mavjud boʻlgan yoki uni sodir etish, jumladan manfaatlar toʻqnashuvi holatlari yuzaga kelishiga xizmat qiluvchi boshqa harakatlari yoki harakatsizligi.

61. Xodimlar oʻz rahbari va Institutning korrupsiyaga qarshi kurashish boʻyicha mas'ullariga ularni korrupsiyaviy harakatlarini sodir etishga undash maqsadida murojaat qilgan shaxslar bilan bogʻliq, shuningdek ularga ma'lum boʻlgan boshqa xodimlar tomonidan sodir etilgan korrupsiyaviy harakatlarga oid barcha holatlar toʻgʻrisida xabar berishi lozim.

62. Korrupsiyaga nisbatan murosasizlik (toqatsizlik) tamoyilini hisobga olgan holda Institutda xodimlar tomonidan korrupsiyaviy harakatlar sodir etilganligiga doir har bir asosli gumon boʻyicha Institutda xizmat tekshiruvlarini oʻtkazish boʻyicha reglament va boshqa ichki hujjatlarda koʻzda tutilgan tartibda hamda Oʻzbekiston Respublikasi qonunchiligi talablariga muvofiq xizmat tekshiruvi oʻtkaziladi.

63. Mazkur Siyosat, korrupsiyaga qarshi qonunchilik talablari va/yoki Institutning boshqa ichki hujjatlarida mustahkamlab qoʻyilgan korrupsiyaga qarshi talablar va tartib-taomillarni buzgan Institut xodimlari lavozimi, xizmat muddati va boshqa omillardan qat'iy nazar Oʻzbekiston Respublikasi qonunchiligi va Institutning ichki hujjatlari doirasida va ularda koʻzda tutilgan asoslar boʻyicha javobgarlikka tortiladi.

64. Korrupsiyaviy harakatlar aniqlangan taqdirda Korrupsiyaga qarshi kurashish boʻyicha tuzilma ularni yuzaga kelish sabablari va imkoniyatlarini tahlil qiladi va doimiy ravishda korrupsiyaga qarshi kurashish tizimini takomillashtiradi.

65. Ichki tekshiruvlar natijalari doimiy ravishda rahbarga, Institut hay'ati va Institutning tegishli tarkibiy boʻlinmalari rahbarlariga taqdim etiladi.

66. Institut korrupsiyaviy huquqbuzarliklarni aniqlash va tergov qilish uchun huquqni muhofaza qilish va boshqa davlat organlari bilan hamkorlik qiladi.

**5-bob. Korrupsiyaviy harakatlarga doir xabarlar.**

67. Institut xodimlarining harakatlari qonuniyligi yoki etikaga mosligi yuzasidan shubha, korrupsiyaviy harakatlar yoki boshqa qoidabuzarliklar bilan bogʻliq taxminlar yoki sodir etilganligiga oid asosli gumonlar yuzaga kelgan taqdirda ular haqida Institutning umum foydalanuvidagi aloqa kanallari orqali ochiq xabar berilishi mumkin.

68. Institut oʻz vakolatlari va mavjud imkoniyatlari doirasida qoidabuzarlikka oid asosli axborotni taqdim etgan shaxsga doir ma'lumotlar maxfiyligini ta'minlaydi, Oʻzbekiston Respublikasi qonunchiligida koʻzda tutilgan holatlar bundan mustasno.

69. Institut oʻz xodimlari manfaatlarini himoya qiladi va boshqa xodimlarning shubhali xulq-atvori yoki mazkur Siyosatning korrupsiyaga qarshi kurashish talablari buzilgan boʻlishi mumkinligi haqida vijdonan xabar bergan xodimlarga nisbatan ishdan boʻshatish, lavozimini tushirish, diskriminasiya, zulm oʻtkazish, ta'qib qilish singari oʻch olish harakatlariga yoʻl qoʻyilmasligini kafolatlaydi.

70. Institutga kelib tushgan korrupsiyaga doir xabarlar Institut mas'ul shaxslari tomonidan Oʻzbekiston Respublikasi qonunchiligi, Institutdagi korrupsiyaviy harakatlar toʻgʻrisida xabar berishga moʻljallangan mavjud tarmoqlar orqali kelib tushgan xabarlarni qabul qilish va ularni koʻrib chiqishga oid ichki hujjatlar va Institutning boshqa ichki hujjatlariga muvofiq oʻz vaqtida va xolisona koʻrib chiqiladi.

71. Institut xodimlari tomonidan ataylab yolgʻon xabar yuborish mazkur Siyosat talablarini buzish va etikaga zid xulq-atvor namunasi sifatida baholanadi, bu haqida xabar bergan shaxs esa oʻz navbatida Oʻzbekiston Respublikasi qonunchiligi va Institutning ichki hujjatlariga muvofiq javobgarlikka tortilishi mumkin.

**6-bob. Qayta koʻrib chiqish va oʻzgarishlar kiritish tartibi.**

72. Mazkur Siyosat quyidagi hollarda qayta koʻrib chiqilishi va toʻgʻirlanishi mumkin:

mavjud korrupsiyaga qarshi siyosatlar va tartib-taomillarni qayta koʻrib chiqish zaruratini yuzaga keltiruvchi Oʻzbekiston Respublikasining korrupsiyaga qarshi kurash sohasidagi qonunchiligi oʻzgarganda; samarasiz korrupsiyaga qarshi nazorat tadbirlari va tartib-taomillari aniqlanganda, shuningdek Institut faoliyatida korrupsiyaning oldini olish va unga qarshi kurashga qaratilgan kompleks chora-tadbirlarni takomillashtirish zarurati yuzaga kelganda;

Institutning tashkiliy tuzilmasi va/yoki funksiyalarining oʻziga xos jihatlari oʻzgarganda va h.k.

**Virusologiya ITIning**

**2024-yil 29-fevraldagi**

**69-son buyrugʻiga 11-ilova**

**Korrupsiyaga qarshi kurashish boʻyicha siyosat.**

**1-bob. Umumiy qoidalar.**

1. Ushbu Siyosat Virusologiya ITIda halollik siyosatini ta'minlash, ya'ni xodimlar va umuman jamiyatda korrupsiyaga qarshi kurashish madaniyatini oshirish maqsadida yuksak xulq-atvor standartlariga muvofiqlik, shuningdek lavozim (xizmat) majburiyatlarini bajarish chogʻida Institut xodimlari tomonidan korrupsiyaviy harakatlar sodir etilishiga yoʻl qoʻymaslikka doir pozisiyasini ifodalaydi.

2. Ushbu Siyosat Oʻzbekiston Respublikasining “Korrupsiyaga qarshi kurash toʻgʻrisida”gi Qonuni talablari, Oʻzbekiston Respublikasi Prezidentining 2020-yil 29-iyundagi PF-6013-son “Oʻzbekiston Respublikasida korrupsiyaga qarshi kurashish tizimini takomillashtirish boʻyicha qoʻshimcha chora-tadbirlar toʻgʻrisida”gi, 2021-yil 16-iyundagi PF-6247-son “Davlat organlari va tashkilotlarining faoliyati ochiqligini ta'minlash, shuningdek jamoatchilik nazoratini samarali amalga oshirishga doir qoʻshimcha chora-tadbirlar toʻgʻrisida”gi farmonlari 2019-yil 27-maydagi PF-5729-son “Oʻzbekiston Respublikasida korrupsiyaga qarshi kurashish tizimini yanada takomillashtirish chora-tadbirlari toʻgʻrisida”gi, Oʻzbekiston Respublikasi Vazirlar Mahkamasining 2016-yil 2-martdagi 62-son “Davlat boshqaruvi organlari va mahalliy ijro etuvchi hokimiyat organlari xodimlarining odob-axloq namunaviy qoidalarini tasdiqlash toʻgʻrisida” qaroriga muvofiq korrupsiyaga qarshi kurash sohasidagi xalqaro tashkilotlar tavsiyalari va ilgʻor dunyo tajribasi, jumladan ISO 37001:2016 “Korrupsiyaga qarshi kurash menejmenti tizimi–Talablar va ularni qoʻllashga doir tavsiyalar” xalqaro standarti talablari va tavsiyalarini hisobga olgan holda ishlab chiqilgan.

3. Institut Siyosatni oʻz faoliyati spesifikasidan kelib chiqib qabul qiladi, oʻziga xos va qoldiq korrupsiyaviy xavf-xatar va mavjud resurslar asosida korrupsiyaga qarshi kurashish boʻyicha oʻz mexanizmlarini ishlab chiqadi va joriy etadi.

4. Quyidagilar Institutda korrupsiyaga qarshi kurashishning asosiy maqsadi hisoblanadi:

Institut xodimlari tomonidan Oʻzbekiston Respublikasi qonunlari va korrupsiyaga qarshi kurashishga doir ichki hujjatlar talablarini tushunish va ularga rioya etilishi;

Institutda korrupsiyaviy xavf-xatarlarni kamaytirish va korrupsiyaga barham berish;

Institutning barcha faoliyat sohalarida korrupsiyaning oldini olish boʻyicha chora-tadbirlarni amalga oshirish;

Aholining Institutning faoliyati yuzasidan huquqiy ongi va huquqiy madaniyati darajasini oshirish, jamiyatda korrupsiyaga nisbatan murosasiz munosabatni shakllantirish;

Institut xodimlari faoliyatining shaffofligi va xulq-atvor me'yorlariga muvofiqligini ta'minlash; korrupsiyaviy harakatlarni oʻz vaqtida aniqlash, ularga barham berish, ularning oqibatlari, ularni keltirib chiqaruvchi sabab va shart-sharoitlarni bartaraf etish, korrupsiyaviy harakatlarni sodir etganlik uchun javobgarlikning muqarrarligi tamoyilini ta'minlash;

Institutda mavjud korrupsiyaga barham berish.

5. Mazkur Siyosat talablari egallab turgan lavozimi va bajarayotgan funksiyasidan qat'iy nazar Institutning barcha xodimlari uchun birdek amal qiladi.

6. Institutga ishga kirayotgan har qanday shaxs mazkur Siyosat bilan imzo chekkan holda tanishishlari, uning qonun-qoidalariga rioya qilishi lozim.

7. Mazkur Siyosatning maqsadlari uchun quyidagi asosiy tushunchalar va atamalardan foydalaniladi:

**aloqador shaxslar** - Institut xodimi bilan tijorat tashkilotlarining ustav kapitalida ishtirok etadigan shaxslar, aksiyalari Respublika fond birjasida ommaviy muomalada boʻlgan aksiyadorlik jamiyatlarining besh foizidan kam boʻlgan miqdordagi aksiyaga ega ekanligi bundan mustasno;

**davlat organlari va muassasalari**–davlat hokimiyati va boshqaruvi organlari, fuqarolarning oʻz-oʻzini boshqarish organlari (jumladan, vazirliklar, xizmatlar, agentlik, markazlar va boshqa idoralar) va ularning tarkibiy boʻlinmalari, shuningdek davlat tomonidan bevosita yoki bilvosita nazorat qilinadigan yuridik shaxslar;

**ish faoliyati yuzasidan mehmondoʻstlik belgilari**–uchinchi shaxslarning hamkorlik oʻrnatish va/yoki uni qoʻllab-quvvatlash bilan bogʻliq boʻlgan, Institut xodimlarining sodiqligini oshirishga qaratilgan, Institut xodimlari manfaatlari yoʻlidagi harajatlari, jumladan uchinchi shaxslarning ovqatlanishi, ish faoliyati yuzasidan tushliklar tashkil etilishi bilan bogʻliq harajatlari, transport harajatlari, yashash, koʻngilochar tadbirlar, jumladan sayohat dasturlari bilan bogʻliq harajatlar va h.k.;

**kontragent**–Institut bilan shartnomaviy munosabatlarga kirishgan (mehnat munosabatlari bundan mustasno) har qanday yuridik yoki jismoniy shaxs;

**korrupsiya** – shaxsning oʻz mansab yoki xizmat mavqeidan shaxsiy manfaatlarini yoxud oʻzga shaxslarning manfaatlarini koʻzlab moddiy yoki nomoddiy naf olish maqsadida qonunga xilof ravishda foydalanishi, xuddi shuningdek bunday nafni qonunga xilof ravishda taqdim etish;

**korrupsiyaviy xavf**-xatar–Institut xodimlari yoki uchinchi shaxslar tomonidan Institut nomidan yoki ularning manfaatlari yoʻlida korrupsiyaviy harakatlarni amalga oshirish xavfi;

**korrupsiyaviy xarakatlar**–xodim tomonidan bevosita yoki bilvosita shaxsan yoki uchinchi shaxslar orqali pora beruvchi manfaatlari yoʻlida harakat yoki harakatsizlik uchun moddiy manfaatdor boʻlishi, shu jumladan pul, qimmatbaho qogʻoz, boshqa koʻrinishdagi mulk va mulkiy huquqlar, mulkiy harakterdagi xizmatlar olish, talab qilish, undirish, taklif qilish yoki berish, pora berish va/yoki olish yoki bunda vositachilik qilishda, rasmiyatchiliklarni soddalashtirish uchun toʻlovlar undirish (pora olish) va boshqa noqonuniy maqsadlarda oʻz xizmat vazifalaridan noqonuniy foydalanish;

**korrupsiyaviy huquqbuzarlik**–sodir etilganlik uchun Oʻzbekiston Respublikasi qonunchiligida javobgarlik belgilab qoʻyilgan korrupsiya alomatlariga ega hatti-harakat;

**korrupsiyaga qarshi ichki nazorat tuzilmasi**-Institutda korrupsiyaga qarshi kurashish vazifasi yuklangan tarkibiy tuzilma;

**korrupsiyaga qarshi kurashish tizimi**–korrupsiyaviy harakatlarning, Oʻzbekiston Respublikasining korrupsiyaga qarshi kurashish sohasidagi qonunchiligi va Institutning korrupsiyaga qarshi kurashish masalalariga doir ichki hujjatlari buzilishining oldini olish, Institut xodimlari tomonidan oʻz faoliyatini professional va xulq-atvor jihatdan yuksak darajada amalga oshirilishini ta'minlash boʻyicha kompleks chora-tadbirlar;

**kronizm (favoritizmning doʻstona aloqalarga asoslangan koʻrinishi)–**doʻstlar yoki ishonchli shaxslarga noqonuniy imtiyozlar taqdim etish maqsadida hokimiyat va/yoki obroʻsidan foydalanish;

**mansabdor shaxs**-doimiy, vaqtincha yoki maxsus vakolat boʻyicha tayinlanadigan yoki saylanadigan, hokimiyat vakili vazifalarini bajaradigan yoxud davlat organlarida, fuqarolarning oʻzini oʻzi boshqarish organlarida, mulk shaklidan qat'i nazar, korxonalarda, muassasalarda, tashkilotlarda tashkiliy-boshqaruv, ma'muriy-xoʻjalik vazifalarini amalga oshiradigan va yuridik ahamiyatga ega harakatlarni sodir etishga vakolat berilgan shaxs, xalqaro tashkilotda yoxud chet davlatning qonun chiqaruvchi, ijro etuvchi, ma'muriy yoki sud organida mazkur vazifalarni amalga oshiruvchi shaxs.

**manfaatlar toʻqnashuvi**-Institut xodimining shaxsiy (bevosita yoki bilvosita) manfaatdorlik shaxsning mansab yoki xizmat majburiyatlarini lozim darajada bajarishiga ta'sir koʻrsatayotgan yoxud ta'sir koʻrsatishi mumkin boʻlgan hamda shaxsiy manfaatdorlik bilan fuqarolarning, tashkilotlarning, jamiyatning yoki davlatning huquqlari va qonuniy manfaatlari oʻrtasida qarama-qarshilik yuzaga kelayotgan yoki yuzaga kelishi mumkin boʻlgan vaziyat;

**mahalliychilik**–mahalliy manfatlarnigina koʻzlab ish tutish. Bunda, shaxsni uning nasliy kelib chiqishi (aslzoda yoki mashhur sulola vakili ekanligi va u jamoatchilik tomonidan e'tirof etilganligi) hamda yaqin qarindoshlarining egallab turgan xizmat mavqei sababli, uning lavozimga qoʻyiladigan malaka talablariga mos kelish-kelmasligini hisobga olmagan holda ishga qabul qilish, rotasiya qilish va lavozimga tayinlash;

**nepotizm (tanish-bilishchilik,qarindosh-urugʻchilik**; favoritizmning qarindoshlik rishtalariga asoslangan koʻrinishi)-oʻzining yaqin qarindoshlari yoki doʻstlariga noqonuniy imtiyozlar berish maqsadida hokimiyatdan foydalanish va (yoki) ta'sir oʻtkazish, shuningdek, yaqin qarindoshlari va (yoki) doʻstlariga asossiz mukofotlar xisoblash, Institut manfaatlari zarariga, yaqin qarindoshlari va doʻstlarini ishga qabul qilish va lavozimga tayinlashlar;

**rasmiyatchiliklarni soddalashtirish uchun toʻlovlar**–belgilangan tartib-taomillar yoki harakatlarni sodir etish bilan bogʻliq standart tartiblar amalga oshirilishini ta'minlash yoki tezlashtirish maqsadida tegishli qonunchilik va normativ me'yorlar hamda qoidalarda koʻzda tutilmagan noqonuniy ravishda taqdim etiladigan pul mablagʻlari, mol-mulk, mulkiy huquqlar, xizmatlar hamda boshqa moddiy va nomoddiy foyda;

**urugʻ-aymoqchilik**–Institut xodimining avlod-ajdodlari bir boʻlgan, bir sulolaga mansublik asosida uchinchi shaxslarga nisbatan sub'ektiv, imtiyozli va noxolis munosabat shaklidagi shaxsiy manfaatdorligi;

**favoritizm**–Institut xodimi boshqa shaxs va/yoki shaxslar guruhi manfaatlariga qaraganda bitta shaxs va/yoki shaxslar guruhi manfaatlariga ustuvor ahamiyat qaratishi, Institutda kadrlarni tanlash va joylashtirish, lavozimini koʻtarish, mukofot puli berish va davlat mukofotlariga tavsiya etish, ta'til berish yoki sihatgohlar va xorijiy safarlarga yuborish, murojaatlar, shuningdek ish va navbatchilik jadvallarini koʻrib chiqishda ketma-ketlikni yoʻlga qoʻyish bilan bogʻliq vaziyatlarda tartiblarga rioya qilmaslik.

**xayriya (xayriya yordami**)–yuridik va jismoniy shaxslar (xayriya qiluvchilar)ning tashkilot uchun bepul yoki imtiyozlar asosida moddiy va/yoki nomoddiy boyliklar, xususan, pul mablagʻlari shaklidagi boyliklarni topshirish, ular uchun ma'lum ishlarni bajarish, xizmatlar koʻrsatish va xayriya maqsadlaridagi boshqa qoʻllab-quvvatlashlarni taqdim etishda namoyon boʻladigan ixtiyoriy begʻaraz yordami;

**xalqaro tashkilot**–davlatlar, hukumatlar yoki boshqa xalqaro tashkilotlar tomonidan tashkiliy shakli va vakolatlaridan qat'iy nazar tashkil etilgan har qanday xalqaro tashkilot, jumladan, masalan iqtisodiy integrasiya boʻyicha mintaqaviy tashkilotlar.

**xodim**–Institut bilan mehnat munosabatlariga kirishgan jismoniy shaxs;

**homiylik (homiylik yordami)–**yuridik va jismoniy shaxslar (homiylar) tomonidan Institut (homiylik qilinayotgan muassasalar)ga ular uchun ishlar bajarib berish, xizmatlar koʻrsatish va hayriya maqsadlarida boshqa turdagi yordamlarni koʻrsatish, mol-mulk, jumladan pul mablagʻlari taqdim etish bilan ifodalanadigan yordami hisoblanib, ularning natijasida Institut muassasalarida homiy oldida oʻzaro majburiyatlar yuzaga keladi;

**shafelik**–Institut xodimining lavozimi yuqoriroq boʻlgan boshqa xodim tomonidan qulay mehnat sharoitlarini yaratib berish shaklidagi himoyasi, uni yoqlab yonini olishi;

**yaqin qarindoshlar**–bir-biriga qarindoshlik yoki yaqin aloqasi bor shaxslar, ya'ni ota-ona, tugʻishgan hamda tutingan aka-ukalar va opasingillar, er-xotin, farzandlar (jumladan asrab olingan farzandlar), buvalar, buvilar, nabiralar, shuningdek er (xotin)ning ota-onasi, tugʻishgan va tutingan aka-ukalari va opa-singillari.

**2-bob. Korrupsiyaga qarshi kurashishning muhim tamoyillari.**

8. Korrupsiyaga qarshi kurash tizimi quyidagi tamoyillar asosida tashkil etiladi va faoliyat yuritadi:

qonuniylik-Institutdagi korrupsiyaga qarshi kurashish boʻyicha chora-tadbirlar Oʻzbekiston Respublikasi qonunchiligi talablariga muvofiq davlat organlarida korrupsiyaga qarshi kurashish boʻyicha ilgʻor dunyo tajribasi, shuningdek Institut ichki hujjatlariga qat'iy rioya qilgan holda amalga oshiriladi;

korrupsiyaga nisbatan murosasizlik (toqatsizlik)-Institut oʻz faoliyatining barcha sohalarida korrupsiyaning har qanday shakllari va koʻrinishlariga murosasiz (toqatsiz) munosabatda boʻladi. Institut hodimlariga korrupsiyaviy xavf-xatar kelib chiqishi mumkin boʻlgan faoliyatda bevosita yoki bilvosita ishtirok etish qat'iyan taqiqlanadi;

ochiqlik va shaffoflik-Institut xodimlari va kontragentlari, keng jamoatchilikni Institutda qabul qilingan va amalga oshirilayotgan choratadbirlar toʻgʻrisida xabardor qilish (maxfiylik va xizmat siri toʻgʻrisidagi qonun hujjatlari talablarini hisobga olgan holda);

korrupsiyaga qarshi amalga oshirilayotgan chora-tadbirlarning preventiv xususiyatga ega boʻlishi, tizimliligi va yaxlitligi-korrupsiyaning oldini olish, korrupsiyaviy harakatlarning sodir etilishiga xizmat qiluvchi sabab va shart-sharoitlar hamda korrupsiyaviy xatarlarni bartaraf etishga qaratilgan chora-tadbirlarni amalga oshirishning ustuvorligi. Korrupsiyaga qarshi joriy etilayotgan chora-tadbirlar va tartib-taomillar aniqlangan xavf-xatarlar darajasiga mos kelishi va Institutning barcha funksiyalari va yoʻnalishlarini qamrab olgan korrupsiyaga qarshi kurashish tizimiga birlashtirilishi;

korrupsiya bilan bogʻliq huquqbuzarliklar uchun javobgarlikning muqarrarligi-korrupsiya bilan bogʻliq huquqbuzarliklarni sodir etgan Institut xodimlari oʻzining mavqei va egallab turgan lavozimidan qat'iy nazar Oʻzbekiston Respublikasi qonunchiligi va Institutning ichki hujjatlariga muvofiq javobgarlikka tortiladi;

ilmiy-texnik taraqqiyot yutuqlari va axborot texnologiyalaridan foydalanish-Institut korrupsiyaga qarshi kurash tizimini shakllantirishda ilm-fan taraqqiyotining soʻnggi yutuqlaridan, shu jumladan, integrasiyalashtirilgan axborot-kommunikasiya tizimlaridan keng foydalanishga intiladi;

toʻgʻridan-toʻgʻri rahbariyatga murojaat qilish-Institutning har bir xodimi korrupsiyaviy harakat sodir etilganligiga doir ishonchli va asosli ma'lumotlar mavjud boʻlganda Oʻzbekiston Respublikasi qonunchiligi va Institutning ichki hujjatlarida koʻzda tutilgan chora-tadbirlarni qabul qilish uchun hududiy boshqarma yoki uning tasarrufidagi muassasa rahbari hamda institut rahbariga hech qanday toʻsiqsiz murojaat qilishi mumkin;

fuqarolik jamiyati vakillari bilan oʻzaro hamkorli-Institut oʻziga yuklatilgan funksiyalarni bajarishda ularning faoliyati ustidan mustaqil va xolis nazoratni amalga oshirish maqsadida fuqarolik jamiyati vakillarini jalb qiladi;

monitoring, tahlil va baholash: Institut davriy asosda korrupsiyaga qarshi kurashish tizimi faoliyati monitoringi va tahlilini amalga oshiradi, shuningdek uning samaradorlik va natijadorlik koʻrsatkichlarini baholaydi.

korrupsiyaga qarshi kurashish tizimini doimiy ravishda takomillashtirish-korrupsiyaning oldini olish va unga qarshi kurashish tizimini monitoring va nazorat qilish hamda korrupsiyaviy xavf-xatarlarni bartaraf etish maqsadida Institutda korrupsiyaga qarshi kurashish samaradorligini toʻxtovsiz ravishda oshirish choralari koʻriladi.

**3-bob. Korrupsiyaga qarshi kurashishning asosiy yoʻnalishlari.**

**1-§. Manfaatlar toʻqnashuvini boshqarish.**

9. Institut xodimlari oʻz lavozim majburiyatlarini halol va vijdonan bajarishi, oʻz mansab va xizmat mavqeidan va Institut tasarrufidagi molmulklardan shaxsiy manfaatdorlik yoʻlida foydalanmasligi va manfaatlar toʻqnashuviga olib kelishi mumkin boʻlgan vaziyatlardan saqlanishi lozim.

10. Institut xodimlari ishga qabul qilinayotganda, lavozimi koʻtarilayotganda va rotasiya qilinayotganda har yili va tegishli vaziyatlar/shartsharoitlar yuzaga kelishiga qarab manfaatlar toʻqnashuviga olib keladigan yoki olib kelishi mumkin boʻlgan shaxsiy manfaatdorligiga doir axborotni ochiqlashi lozim.

11. Institut xodimlari tomonidan manfaatlar toʻqnashuvi va uni tartibga solishga doir axborotni ochiqlash jarayoni Institutda manfaatlar toʻqnashuvini boshqarish tartibi toʻgʻrisida ichki idoraviy hujjatda belgilab qoʻyiladi.

12. Manfaatlar toʻqnashuvini aniqlash uchun samarali nazorat tartib taomillari Institut xodimlarining uchinchi shaxslar bilan oʻzaro aloqasi roʻy beradigan barcha funksiyalarga joriy etilishi lozim (masalan, tanlov savdolarini tashkil qilish, reytinglarni hisoblash va h.k.).

**2-§. Ish yuzasidan sovgʻalar va mehmondoʻstlik belgilarini qabul qilish.**

13. Institut xodimlariga oʻz xizmat majburiyatlarini bajarishi doirasida jismoniy va yuridik shaxslardan sovgʻalar mehmondoʻstlik belgilari, jumladan qarz, kafolatlar, kafillik, mukofot, moddiy yordam, naqd pulsiz va naqd pul mablagʻlari yoki ularning ekvivalentlari, qimmatbaho qogʻozlar, kriptovalyuta, boshqa moddiy qadriyatlar yoki xizmatlar koʻrinishidagi ragʻbat vositalarini olish taqiqlanadi.

Bunda, konferensiyalar, seminarlar va turli shu kabi uchrashuvlarda taqdim etiladigan umumiy qiymati bazaviy hisoblash miqdorining 1 baravaridan oshmaydigan buyumlar bundan istisno hisoblanadi.

14. Institutda ichki korrupsiyaning oldini olish maqsadida xodimlar oʻrtasida xizmat majburiyatlarini qabul qilish bilan bogʻliq boʻlmagan va xodim shaxsi bilan bogʻliq deb e'tirof etilgan sovgʻalarni berishda quyidagilarga rioya qilinadi:

Sovgʻa oluvchi uchun manfaatlar toʻqnashuvi vaziyatini keltirib chiqarmasligi va sovgʻa beruvchi oldida biror-bir majburiyatlarni yuzaga keltirmasligi lozim;

Sovgʻa ochiq-oydin beriladi, sovgʻa berilayotgani yashirilmaydi;

Sovgʻani faqat umume'tirof etilgan bayramlar (tavallud ayyomi, farzand tugʻilishi, Vatan himoyachilari kuni, Xalqaro xotin-qizlar kuni, Yangi yil va h.k) munosabati bilan berishga ruxsat etiladi;

Sovgʻalar Institutning kamida uchta xodimi ishtirokida berilishi lozim; Sovgʻani berish chogʻida sovgʻa berish uchun sabab boʻlgan voqea-hodisa aniq bayon etiladi;

Sovgʻaning umumiy qiymati (barcha soliq va yigʻimlar bilan birga) bazaviy hisoblash miqdorining 5 (besh) barobaridan oshmasligi lozim;

Institutning bir xodimi ikkinchi xodimga sovgʻa olish uchun sarflaydigan summa miqdori har holatda bazaviy hisoblash miqdorining 1 (bir) barobaridan oshmasligi lozim.

15. Shubha (gumon)lardan holi boʻlish uchun har qanday bayramlar (jumladan, lekin cheklanmagan holda tugʻilgan kun, farzand tugʻilishi, Vatan himoyachilari kuni, Xalqaro xotin-qizlar kuni, Yangi yil va h.k) munosabati bilan mazkur Siyosatning 13 va 14-bandlarida keltirib oʻtilmagan boshqa davlat organlari va tashkilotlari xodimlari, hamkorlar va kontragentlar, boshqa jismoniy va yuridik shaxslardan olinadigan mazkur Siyosatning 13-bandida sanab oʻtilgan sovgʻalar va moddiy boyliklar olish taqiqlanadi.

16. Institut nomidan xalqaro konferensiyalar, simpoziumlar va boshqa ish yuzasidan (xizmat) uchrashuvlarida sovgʻalar berish rahbar buyrugʻiga koʻra muvofiq amalga oshiriladi.

17. Sovgʻa berish, uni qabul qilishning qonuniyligida shubha tugʻilgan taqdirda Institut xodimi Institutda Korrupsiyaga qarshi ichki nazorat tuzilmasiga maslahat soʻrab murojaat qilishi lozim.

**3-§. Institut xodimlarining ish faoliyati yuzasidan oʻtkaziladigan tadbirlarda ishtirok etishi.**

18. Institut xodimlarining xalqaro va boshqa tashkilotlar taklifiga koʻra ish faoliyati yuzasidan oʻtkaziladigan tadbirlari (koʻrgazmalar, seminarlar, konferensiyalar va h.k.)da ishtirok etishiga quyidagi shartlarga rioya qilgan taqdirda ruxsat etiladi:

Tadbir Oʻzbekiston Respublikasi qonunchiligi, mazkur Siyosat tamoyillari va talablari hamda Institutning boshqa ichki hujjatlariga mos kelsa;

Tadbir Institut yoki taklif etgan tomonning qonuniy manfaatlariga xizmat qilsa;

Tadbir Institut xodimlari tomonidan u yoki bu qarorlar qabul qilinishiga ta'sir qilmasligi, biror-bir noqonuniy afzalliklarni qoʻlga kiritishni (masalan, buyurtmachilarga tadbirni oʻtkazayotgan loyiha-tadqiqot tashkilotiga murojaat qilishni tavsiya qilish) koʻzlagan yashirin noqonuniy mukofotlash maqsadi boʻlmasligi lozim;

Tadbir bunday tadbirda ishtirok etishga doir ma'lumotlar oshkor qilingan taqdirda Institut va taklifni qabul qiluvchi yoki taklif etayotgan tomon mavqei uchun xatar tugʻdirmasligi lozim;

Tadbir umume'tirof etilgan ilmiy va ishbilarmonlik amaliyotiga mos kelishi hamda koʻngilochar mazmundagi xususiyat kasb etmasligi lozim;

Tadbir mohiyati va qiymatiga koʻra oʻrinli boʻlishi, haddan ziyod hashamatli, qimmat, gʻayriodatiy boʻlmasligi va tez-tez takrorlanib turmasligi lozim.

19. Agar ishbilarmonlik tadbirlari (seminar, simpozium, davra suhbatlari va h.k.) tashkilotchisi Institut oʻzi boʻlsa, u holda bunday ishbilarmonlik tadbiri ushbu siyosatda qayd etilgan talablarga mos kelishi lozim.

**4-§. Kadrlar bilan bogʻliq jarayonni tartibga solish (xodimlarni tanlash, lavozimini oshirish, moddiy ragʻbatlantirish).**

20. Institut xodimlarini tanlash, attestasiyadan oʻtkazish va ularning faoliyatini baholash, jumladan mukofot, ustamalar va ragʻbatlantirishning boshqa turlarini amalga oshirish jarayoni barcha xodimlar uchun shaffof, teng huquqli va xolis hisoblanib, mazkur Siyosatning asosiy tamoyillari va talablariga mos kelishi lozim.

21. Nomzodlarni Institutga tanlash va tayinlash jarayoni Nomzodlarni tashkilotga qabul qilish uchun tekshirish boʻyicha qoʻllanma va Institutning boshqa ichki hujjatlariga, manfaatlar toʻqnashuvini boshqarish tartibiga muvofiq kompleks ravishda tekshirish bilan birga amalga oshiriladi.

22. Institutda xodimlarga oid masalalarda qaror qabul qiluvchi xodimlarning lavozimini oshirganda, lavozimga tayinlanganda, kadrlar zahirasiga qoʻshganda va h.k.larda nomzod (xodim)larga har qanday asossiz imtiyozlar taqdim etishi taqiqlanadi.

23. Boʻsh lavozimlarga saralab olish egallanayotgan lavozimga qoʻyiladigan talablarga muvofiq tanlov asosida yoki boshqa usul yordamida amalga oshirilishi lozim. Bunda nomzodning malakasi, kasbiy va ilmiy yutuqlariga asosiy e'tibor qaratiladi.

24. Institutda xodimlar faoliyati samaradorligining muhim koʻrsatkichlarini baholash tartibi va mezonlari ishlab chiqilishi va xodimlar uning asosida ragʻbatlantirilishi lozim. Mazkur koʻrsatkichlar xolis, shaffof va Institut xodimlari tanishib chiqishi uchun ochiq boʻlishi lozim.

**5-§. Tekshiruvlar oʻtkazish va davlat organlari va tashkilotlari faoliyatini oʻrganish.**

25. Turli tekshiruvlar, oʻrganishlar, monitoring oʻtkazishda (keyingi oʻrinlarda–tekshiruv ob'ektlari) Institut xodimlari:

manfaatlar toʻqnashuvi yuzaga kelishiga yoʻl qoʻymasligi;

Tekshiruv, oʻrganish, monitoring ob'ekti tekshiruvi, oʻrganishi,monitoringini yakka oʻzi amalga oshirmasligi;

Tekshiruv, oʻrganish, monitoring ob'ektiga tashrif buyuruvchilar yoki ularning vakillari tashkilot, uning hududiy va tarkibiy boʻlinmalariga shaxsan tashrif buyurganda ular bilan yolgʻiz qolmasligi;

Yoʻl qoʻyilishi mumkin boʻlgan qoidabuzarliklarni soxtalashtirish maqsadida tekshiruv, oʻrganish oʻtkazish, Oʻzbekiston Respublikasi qonunchilik normalarini notoʻgʻri talqin qilmasligi, tekshirilayotgan ob'ekt xodimlarini aniqlangan faktlarni huquqni muhofaza qilish yoki boshqa davlat organlariga topshirish bilan qoʻrqitmasligi; tekshiruv, oʻrganish, monitoring ob'ekti xodimlariga tahdid qilmasligi;

Hujjatlarni soʻrab olish va tekshiruv, oʻrganish, monitoring predmetiga

kirmaydigan masalalar bilan qiziqmasligi lozim;

Tekshiruv, oʻrganish, monitoring davomida aniqlangan har bir qoida buzarlikning qonuniy va professional baholanishini ta'minlashi;

Qoida buzarliklarning video yoki fotoqaydini amalga oshirishi (oʻrni kelganda), Institut tomonidan foydalaniladigan axborot tizimlariga qoida buzarliklarga oid ma'lumotlarni kiritishi; agar tekshiruv, oʻrganish, monitoring ob'ekti vakillari Institut xodimiga aniqlangan qoida buzarliklarni yashirish maqsadida pora yoki har qanday moddiy boyliklar yoki xizmatlar taqdim etayotgan boʻlsa, bu haqida tekshiruv boʻyicha ishchi guruh rahbariga va Institutdagi korrupsiyaga qarshi kurashish ichki nazorat tuzilmasiga zudlik bilan xabar berishi; tekshiruv, oʻrganish, monitoring ob'ekti vakillariga xodimlarining xulq-atvor tamoyillariga muvofiq xolis munosabatda boʻlishi shart.

26. Institut tomonidan oʻtkazilgan tekshiruvlar, oʻrganishlar va monitoring natijalari yuzasidan kelib tushgan e'tirozlarni koʻrib chiqish uchun komissiya tashkil etiladi.

**6-§. Vakolatli davlat organlari, kontragentlar va uchinchi shaxslar bilan shaffof va samarali oʻzaro hamkorlikni ta'minlash.**

27. Institut mazkur Siyosat tamoyillari va talablari hamda Oʻzbekiston Respublikasi qonunchilik normalariga zid har qanday toʻlovlarni yoki harakatlarni amalga oshirish uchun etkazib beruvchilar, pudratchilar va boshqa uchinchi shaxslarni jalb qilmaydi.

28. Kontragentlar bilan munosabatlarda Institut qonuniylik va shaffoflik tamoyillariga amal qiladi.

29. Institutda ob'ektiv mezonlardan foydalanishga asoslangan etkazib beruvchilar, pudratchilar va boshqa kontragentlarni tanlashning halol, ochiq va shaffof jarayoni, shuningdek sotib olinayotgan tovar va xizmatlar qiymatini belgilashning shaffof tartibi joriy etilib, ular Oʻzbekiston Respublikasining amaldagi qonunchiligi va Institutning ichki xujjatlari bilan tartibga solinadi.

30. Kontragentlar bilan oʻzaro hamkorlikda Institut:

Institutda kontragentlarni tekshirish boʻyicha yoʻriqnoma va Oʻzbekiston Respublikasi qonunchiligi talablariga muvofiq potensial kontragentning ishonchliligi, jumladan u oʻtmishda korrupsiyaviy faoliyatga jalb qilingan yoki qilinmaganligi, Institut xodimlari bilan manfaatlar toʻqnashuvi mavjud yoki mavjud emasligini tekshiradi;

potensial kontragent, jumladan xarid tartib-taomillari gʻolibini u bilan shartnoma matniga maxsus korrupsiyaga qarshi shartlarni qoʻshish orqali oʻzining korrupsiyaga qarshi tamoyil va talablari haqida xabardor qiladi.

31. Vakolatli davlat organlari bilan oʻzaro hamkorlik qilishda (masalan, lisenziya berish, ixtisoslashtirilgan kengashlarda ishtirok etish, turli hujjatlar, ob'ektlarni kelishishda va h.k) Institut hujjatlarni koʻrib chiqishning shaffofligi va xolisligini ta'minlaydi hamda zarur hollarda mazkur davlat organlari tomonidan salbiy va boshqa xulosalarga kelish sabablari xususida qoʻshimcha ma'lumotlarni talab qiladi.

**7-§. Xayriya va homiylik faoliyatining shaffof va samarali jarayonini ta'minlash.**

32. Institut qonunchilik bilan belgilangan holatlarda xayriya va homiylik yordamini qabul qilishi mumkin. Bunday yordamni olishda manfaatlar toʻqnashuviga yoʻl qoʻymaslik, mablagʻlarni Oʻzbekiston Respublikasi qonunchiligi yoki shartnomada koʻrsatilgan maqsadlarga samarali va maqsadli yoʻnaltirilishini ta'minlash, shuningdek xayriya va homiylik faoliyatiga doir axborotni Institutning Internet tarmogʻidagi rasmiy veb-saytida ochiqlash boʻyicha barcha chora-tadbirlar amalga oshiriladi.

33. Institut tomonidan qabul qilinayotgan xayriya yoki homiylik yordami yashirin mukofot tarzida boʻlmasligi va Institutning alohida xodimlari tomonidan xayriya qiluvchi yoki homiy, uning yaqin qarindoshlari, ularga aloqador shaxslar, shuningdek xayriya qiluvchi yoki homiyda ularga nisbatan shaxsiy manfaatdorligi boʻlgan shaxslar foydasiga qaror qabul qilinishiga ta'sir koʻrsatmasligi lozim.

34. Institut tomonidan xayriya yoki homiylik yordamini olishda quyidagi talablar bajarilishi lozim:

xayriya qiluvchi yoki homiy bilan albatta shartnoma tuzish va unda xayriya yoki homiylik yordamini olish va undan foydalanish maqsadlari, yordam shakllari, yordamning pul ifodasidagi summasi, xayriya qiluvchi yoki homiy oldida kelib tushgan yordamdan maqsadli foydalanish toʻgʻrisida hisob berish usuli belgilab qoʻyilishi lozim; bunday shartnomaga korrupsiyaga qarshi shartlarni kiritish;

Institutning Internet tarmogʻidagi rasmiy veb-saytida olingan xayriya yoki homiylik yordamiga doir axborotni joylashtirish.

**8-§ Ichki hujjatlarning korrupsiyaga qarshi ekspertizasi.**

35. Ichki hujjatlarning huquqiy ekspertizasini oʻtkazishda Institutning yuridik xizmati korrupsiyaviy harakatlarni amalga oshirish uchun imkoniyat yaratuvchi korrupsiyaviy omillar mavjudligi va ularni hujjatlardan chiqarib tashlash maqsadida ekspertiza oʻtkazadi.

**9-§ Tashkilot faoliyati sohasiga yangi texnologiyalarni joriy etish.**

36. Korrupsiyaviy xavf-xatarlarni minimallashtirish maqsadida Institut xodimlari oʻz funksiyalari va lavozim majburiyatlarini axborot texnologiyalaridan foydalangan holda amalga oshiradi (agar imkoni mavjud boʻlsa).

37. Davlat xaridlari doirasida tanlov savdolarini oʻtkazishda Institut xodimlari axborot texnologiyalaridan foydalanadi va tanlov savdolari ishtirokchilari bilan oʻzaro aloqani elektron shaklda onlayn rejimida boshqa elektron tizimlar bilan integrasiya qilish imkoniyatini qoʻllagan holda amalga oshiradi.

**10-§ Institutdagi faoliyatni video qayd qilish va uning translyasiyasi.**

38. Binolarida xodimlar faoliyatini nazorat qilish maqsadida audio va videoyozuv kameralari oʻrnatilib, ulardagi yozuvlar Institutning mas'ul xodimlari tomonidan koʻrib boriladi.

39.Institutning Internet tarmogʻidagi rasmiy saytlarida korrupsiya xavf-xatari yuqori boʻlgan ayrim jarayonlarning onlayn translyasiyasi joylashtiriladi (xususan, xodimlar bilan suhbat oʻtkazish, ularni testdan oʻtkazish, komissiyalar yigʻilishlari va h.k.).

**4-bob. Korrupsiyaga qarshi kurashish tizimi elementlari.**

**1-§ Korrupsiyaga qarshi kurashish boʻyicha muhim ichki hujjatlar mavjudligi.**

40. Korrupsiyaga qarshi kurashish tizimi asosini: mazkur Siyosat;

Institut xodimlarining odob-ahloq qoidalari;

Institutda manfaatlar toʻqnashuvini boshqarish tartibi toʻgʻrisidagi Nizomda aks ettirilgan tamoyillar va talablar tashkil etadi.

41. Institut rahbarlari xodimlarga oliy rahbarlik namunasini koʻrsatishi lozim.

42. Institut rahbari va uning oʻrinbosarlari, shuningdek institut tarkibiy boʻlinmalari rahbarlari oʻziga boʻysunuvchilar, fuqarolar va yuridik shaxslarga nisbatan munosabatlarda halol, odil va mustaqil xulq-atvor namunasi boʻlishi va shu orqali ularda korrupsiyaviy harakatlarga nisbatan murosasiz munosabatni shakllantirishga xizmat qiladi.

43. Institut rahbari va ularning oʻrinbosarlari, shuningdek institut tarkibiy boʻlinmalari rahbarlari Institut faoliyatining xavf-xatar funksiyalari (yoʻnalishlari)ga korrupsiyaga qarshi samarali chora-tadbirlar va tartib-taomillarni joriy etish orqali korrupsiyaga qarshi kurashishning samarali tizimini barpo etish va amalga oshirishga nisbatan liderlikni namoyish qiladi.

**2-§. Korrupsiyaviy xavf-xatarni aniqlash va baholash.**

44. Institut oʻz faoliyatiga xos korrupsiyaviy xavf-xatarlarni aniqlash va baholashni tashkiliy tuzilmalar funksiyalarining xususiyati, jamiyat va boshqa shaxslar bilan oʻzaro munosabatlar, shuningdek Institutda korrupsiyaviy xavf-xatarlarni baholash uslubiyotiga muvofiq tashqi va ichki omillarni hisobga olgan holda amalda oshiradi.

45. Korrupsiyaviy xavf-xatarlarni baholash bir yilda bir martadan kam boʻlmagan vaqtda oʻtkaziladi. Korrupsiyaviy xavf-xatarlarni baholash natijalari Institutning rahbari tomonidan koʻrib chiqiladi. Aniqlangan xavf-xatarlarni minimallashtiruvchi korrupsiyaga qarshi kurashish chora-tadbirlar va tartib-taomillar Institutning korrupsiyaga qarshi dastur yoki yoʻl xaritalarida aks ettiriladi.

**3-§. Korrupsiyaga qarshi kurashish uchun mas'ul.**

46. Institutda korrupsiyaga qarshi kurashishning samarali tizimini shakllantirish uchun alohida korrupsiyaga qarshi ichki nazorat tuzilmasi tashkil etiladi.

47. Institutda Korrupsiyaga qarshi ichki nazorat tuzilmasi oʻz faoliyatini Korrupsiyaga qarshi ichki nazorat tuzilmasi toʻgʻrisidagi nizom asosida amalga oshiradi va bevosita Institut rahbariga (Institut hay'atiga) boʻysunadi.

48. Institut rahbari Korrupsiyaga qarshi ichki nazorat tuzilmasini Institut korrupsiyaga qarshi vazifalarni amalga oshirish uchun etarli darajadagi mustaqillik va zarur resurslar bilan ta'minlaydi.

49. Institutning kadrlar boshqarmasi (boʻlimlari) Institutda manfaatlar toʻqnashuvini boshqarish toʻgʻrisidagi nizom, shuningdek Oʻzbekiston Respublikasi qonunchiligi normalarida koʻzda tutilgan tartib va hajmda xodimlarning yaqin qarindoshlari va ularga aloqador shaxslarga doir ma'lumotlarning tizimli va oʻz vaqtida yigʻilishi, tahlil qilinishi va aktuallashtirilishi uchun javob beradi.

50. Institutning barcha muassasalarida alohida Odob-ahloq komissiyalari faoliyat yuritadi.

51. Institutdagi Odob-ahloq komissiyalari Institutdagi xodimlarning etik xulq-atvor qoidalari bilan belgilangan xulq-atvor me'yorlariga rioya qilish masalalarini koʻrib chiqadi, shuningdek Institutda manfaatlar toʻqnashuvini boshqarish toʻgʻrisidagi nizomda belgilangan tartibda manfaatlar toʻqnashuvi bilan bogʻliq vaziyatlarni tartibga solish jarayonida ishtirok etadi.

**4-§ Institutning korrupsiyaga qarshi siyosati toʻgʻrisida xodimlar va uchinchi shaxslarning xabardorligini ta'minlash.**

52. Institut korrupsiyaviy xavf-xatarlarni qisqartirish va jamiyat xabardorligini oshirish maqsadida mazkur Siyosat va oʻzlari tomonidan amalga oshirilayotgan korrupsiyaga qarshi kurashish chora-tadbirlarga oid asosiy axborotlarni rasmiy veb-saytlarida joylashtiradi.

53. Institut barcha kuch va imkoniyatlarini xodimlari va boshqa manfaatdor shaxslarga quyidagilar orqali Oʻzbekiston Respublikasining korrupsiyaga qarshi qonunchiligi normalari, shuningdek joriy etilgan korrupsiyaga qarshi tamoyillar, chora-tadbirlar va talablar toʻgʻrisida xabar berish va ularni tushuntirishga sarflaydi:

Institut rahbariyati tomonidan elektron manzil va boshqa aloqa vositasi orqali Institutda xodimlar tomonidan korrupsiyaga qarshi qabul qilingan normalar va talablarga rioya qilinishi muhim ekanligiga doir doimiy xabarlar yuborish;

Institut xodimlarini Institutda korrupsiyaga qarshi kurashish masalalari boʻyicha oʻqitishga doir rejaga muvofiq korrupsiyaga qarshi kurashish asoslari boʻyicha muntazam va tizimli ravishda bir yilda kamida bir marta oʻqitilishi hamda testdan oʻtkazilishini ta'minlash;

Yangi xodimlarni ishga qabul qilayotganda ushbu Siyosat va Institutning korrupsiyaga qarshi kurashishga doir boshqa ichki hujjatlari bilan albatta tanishtirgan holda, ular uchun korrupsiyaga qarshi kurashish boʻyicha majburiy kurslarni tashkil etish;

Institutdagi korrupsiya xavf-xatari yuqori boʻlgan lavozimlar uchun korrupsiyaga qarshi oʻqitishning qoʻshimcha dasturlari belgilanadi. Oʻtkazilgan oʻquv kurslari/treninglarga oid ma'lumotlar Oʻzbekiston Respublikasi qonunchiligida belgilangan tartibda Institutning Kadrlar boʻlimida saqlanadi; Mavzuga doir audio va videoroliklar hamda Institut xodimlari va fuqarolarning korrupsiyaga qarshi kurashish va ularda korrupsiyaga nisbatan murosasiz munosabatni shakllantirish boʻyicha amalga oshirilayotgan choratadbirlar toʻgʻrisidagi xabardorligini oshirishga qaratilgan boshqa axborot materiallaridan foydalangan holda korrupsiyaga qarshi kampaniyalar tashkil qilish;

Mazkur Siyosat qoidalarini qoʻllash yoki korrupsiyaga qarshi chora-tadbirlar va tartib-taomillarni amalga oshirish bilan bogʻliq savollar tugʻilganda, Korrupsiyaga qarshi ichki nazorat tuzilmasi tomonidan Institut xodimlariga maslahatlar berish;

Tasdiqlangan reja asosida Korrupsiyaga qarshi ichki nazorat tuzilmasi tomonidan Institutda korrupsiyaga qarshi xulq-atvorni faol tarzda targʻib qilish;

Institut xodimlari mehnat shartnomalariga korrupsiyaga qarshi qoidalarni kiritish. Institut mazkur Siyosat kuchga kirgan vaqtdan boshlab Institutning yangi xodimlari bilan tuziladigan, shuningdek shartlarni qayta koʻrib chiqish doirasida xodimlarning amaldagi mehnat shartnomalariga korrupsiyaga qarshi qoidalarni kiritadi;

Institut kontragentlari, hamkorlari, xayriya qiluvchilari, homiylari bilan tuziladigan shartnomalarga korrupsiyaga qarshi shartlarni kiritish. Korrupsiyaga qarshi shartlar mazkur Siyosat kuchga kirgan vaqtdan boshlab Institutning yangi kontragentlari, hamkorlari, xayriya qiluvchilari, homiylari bilan tuziladigan shartnomalarga kiritiladi. Korrupsiyaga qarshi shartlar Institutning barcha shartnomalariga kiritiladi (elektron doʻkon, elektron auksion orqali xarid natijalari boʻyicha va davlat tabiiy monopoliyalari (pochta, elektr energiyasi, gaz ta'minoti, suv ta'minoti, temir yoʻllari, havo yoʻllari va h.k.) bilan tuziladigan shartnomalar bundan mustasno). Korrupsiyaga qarshi shartlar mazkur Siyosat qabul qilinishidan oldin tuzilgan shartnomalarga shartlarni qayta koʻrib chiqish doirasida yoki tashabbusga koʻra kiritiladi.

**5-§ Monitoring, nazorat va hisobdorlik.**

54. Korrupsiyaga qarshi kurashish uchun mas'ul Institutda amalga oshirilayotgan korrupsiyaga qarshi tartib-taomillarning doimiy monitoringi, nazorati va ularning samaradorligi, etarliligi va mutanosibligini baholanishini amalga oshiradi. Oʻtkazilgan monitoring natijalariga koʻra Institutda korrupsiyaga qarshi kurashish tizimini shakllantirishga doir tegishli chora-tadbirlar qabul qilinadi.

55. Monitoring va nazorat Institutda Korrupsiyaga qarshi tartib taomillarning samaradorligini monitoring va nazorat qilish uslubiyotiga va Institutning boshqa ichki hujjatlariga muvofiq amalga oshiriladi.

56. Korrupsiyaga qarshi kurashish tizimi monitoringi quyidagi asosiy yoʻnalishlar boʻyicha amalga oshirilishi lozim:

Institut faoliyati funksiyalari va oʻziga xos jihatlari, uning tashkiliy-funksional tuzilmasi hamda boshqa tashqi va ichki omillaridagi oʻzgarishlarning Institutning korrupsiyaga qarshi kurashish tizimi va uni toʻgʻirlash zarurati, jumladan uning Oʻzbekiston Respublikasi qonunchiligiga muvofiqligini ta'minlashga ta'siri tahlili;

Oʻzbekiston Respublikasining faoliyatida qoʻllaniladigan korrupsiyaga qarshi kurashish sohasidagi qonunchiligi va hokimiyat organlari tavsiyalarining monitoringi; xalqaro va xorijiy tashkilotlarning korrupsiyaga qarshi kurashish boʻyicha samarali tizimini yaratish va qoʻllab-quvvatlash masalalariga doir tavsiyalari monitoringi; ommaviy axborot vositalarining Institut yoki xodimlari korrupsiyaviy harakatlarga jalb qilinganligi toʻgʻrisidagi ma'lumotlar, shuningdek Institut kontragentlari yoki hamkorlari toʻgʻrisida xuddi shunday ma'lumotlar mavjudligi yuzasidan monitoring;

Samarasiz nazoratlar va tartib-taomillarni aniqlash uchun ularni takomillashtirish hamda korrupsiyaga qarshi tizim ishonchliligi va samaradorligini ta'minlash maqsadida tanlov asosida Institutning ichki jarayonlari va funksiyalarini monitoring qilish;

Institutning korrupsiyaga qarshi dasturi yoki yoʻl xaritasi bandlari bajarilishining toʻliqligi va samaradorligini monitoring qilish;

Institut xodimlari tomonidan qabul qilingan korrupsiyaga qarshi talablar va joriy etilgan tartib-taomillarga rioya qilinishini tekshirish;

Institut xodimlarining korrupsiyaga qarshi asosiy tamoyillar va talablar toʻgʻrisida xabardorligini tekshirish;

57. Institutda korrupsiyaga qarshi kurashish tizimi samaradorligi (korrupsiyaviy xavf-xatarlar mavjud emasligi) korrupsiyaga qarshi kurashish tizimini ichki auditini oʻtkazish, jumladan Institutda belgilangan talablar va tartib-taomillarga rioya etilishini nazorat qilish orqali tekshiriladi.

58. Korrupsiyaga qarshi kurashish tizimini monitoring va nazorat qilish tadbirlari yakunlari va natijalari korrupsiyaga qarshi kurashish tizimining holati haqidagi hisobotlarida aks ettiriladi. Hisobotlarni shakllantirish va taqdim etish tartibi Institutda korrupsiyaga qarshi kurashish tizimining holati haqidagi hisobotlarini shakllantirish va taqdim etish boʻyicha ichki idoraviy hujjatda mustahkamlab qoʻyiladi.

**6-§. Javobgarlik.**

59. Mazkur Siyosatga mos kelish va Institutning korrupsiyaga qarshi talablari va tartib-taomillariga rioya qilish har bir xodimning oʻz lavozim majburiyatlarini bajarish doirasidagi majburiyati hisoblanadi. Xodimlar mazkur Siyosat va Institutning boshqa ichki hujjatlarida belgilab qoʻyilgan korrupsiyaga qarshi kurashish masalalariga oid talablar va tartib-taomillarni buzganligi uchun shaxsan javobgar boʻladi.

60. Korrupsiyaga nisbatan murosasizlik (toqatsizlik) tamoyiliga amal qilgan holda Institutning barcha xodimlariga bevosita yoki bilvosita, shaxsan yoki vositachilar orqali har qanday korrupsiyaviy harakatlarda ishtirok etish qat'iyan man etiladi, ya'ni: oʻz mansab va xizmat mavqeidan noqonuniy foydalanish, shuningdek xizmat mavqei va vakolatlarini suiste'mol qilish maqsadida har qanday shaxslardan noqonuniy foyda talab qilish, soʻrab olish yoki soʻrash, olishga rozilik berish yoki olish, shuningdek xodim tomonidan oʻz lavozim mavqeidan Institutning qonuniy manfaatlariga zid ravishda, jumladan oʻzi va uchinchi shaxslar uchun noqonuniy foyda olish maqsadida noqonuniy foydalanish; davlatning mansabdor shaxsi yoki boshqa har qanday shaxsga uning harakatlariga ta'sir oʻtkazish (harakatsizligini ta'minlash) va/yoki shaxs, jumladan Institut manfaatlari yoʻlida noqonuniy afzalliklarni qoʻlga kiritish maqsadida lavozim majburiyatlarini noqonuniy tarzda bajarishga undash, noqonuniy foyda (pora, poraxoʻrlik) ni taklif qilish, va'da berish, bunga ijozat berish, taqdim etish; rasmiyatchiliklarni soddalashtirish uchun toʻlovlar undirish, olish yoki amalga oshirish; poraxoʻrlik yoki tijoriy poraga olishda vositachilik qilish, jumladan pora oluvchiga noqonuniy foydani topshirish yoki pora oluvchi yoki beruvchiga ular oʻrtasida noqonuniy foydani olish va berish boʻyicha kelishuvga erishishda yordam berish; Institut xodimlarining korrupsiya belgilari mavjud boʻlgan yoki uni sodir etish, jumladan manfaatlar toʻqnashuvi holatlari yuzaga kelishiga xizmat qiluvchi boshqa harakatlari yoki harakatsizligi.

61. Xodimlar oʻz rahbari va Institutning korrupsiyaga qarshi kurashish boʻyicha mas'ullariga ularni korrupsiyaviy harakatlarini sodir etishga undash maqsadida murojaat qilgan shaxslar bilan bogʻliq, shuningdek ularga ma'lum boʻlgan boshqa xodimlar tomonidan sodir etilgan korrupsiyaviy harakatlarga oid barcha holatlar toʻgʻrisida xabar berishi lozim.

62. Korrupsiyaga nisbatan murosasizlik (toqatsizlik) tamoyilini hisobga olgan holda Institutda xodimlar tomonidan korrupsiyaviy harakatlar sodir etilganligiga doir har bir asosli gumon boʻyicha Institutda xizmat tekshiruvlarini oʻtkazish boʻyicha reglament va boshqa ichki hujjatlarda koʻzda tutilgan tartibda hamda Oʻzbekiston Respublikasi qonunchiligi talablariga muvofiq xizmat tekshiruvi oʻtkaziladi.

63. Mazkur Siyosat, korrupsiyaga qarshi qonunchilik talablari va/yoki Institutning boshqa ichki hujjatlarida mustahkamlab qoʻyilgan korrupsiyaga qarshi talablar va tartib-taomillarni buzgan Institut xodimlari lavozimi, xizmat muddati va boshqa omillardan qat'iy nazar Oʻzbekiston Respublikasi qonunchiligi va Institutning ichki hujjatlari doirasida va ularda koʻzda tutilgan asoslar boʻyicha javobgarlikka tortiladi.

64. Korrupsiyaviy harakatlar aniqlangan taqdirda Korrupsiyaga qarshi kurashish boʻyicha tuzilma ularni yuzaga kelish sabablari va imkoniyatlarini tahlil qiladi va doimiy ravishda korrupsiyaga qarshi kurashish tizimini takomillashtiradi.

65. Ichki tekshiruvlar natijalari doimiy ravishda rahbarga, Institut hay'ati va Institutning tegishli tarkibiy boʻlinmalari rahbarlariga taqdim etiladi.

66. Institut korrupsiyaviy huquqbuzarliklarni aniqlash va tergov qilish uchun huquqni muhofaza qilish va boshqa davlat organlari bilan hamkorlik qiladi.

**5-bob. Korrupsiyaviy harakatlarga doir xabarlar.**

67. Institut xodimlarining harakatlari qonuniyligi yoki etikaga mosligi yuzasidan shubha, korrupsiyaviy harakatlar yoki boshqa qoidabuzarliklar bilan bogʻliq taxminlar yoki sodir etilganligiga oid asosli gumonlar yuzaga kelgan taqdirda ular haqida Institutning umum foydalanuvidagi aloqa kanallari orqali ochiq xabar berilishi mumkin.

68. Institut oʻz vakolatlari va mavjud imkoniyatlari doirasida qoidabuzarlikka oid asosli axborotni taqdim etgan shaxsga doir ma'lumotlar maxfiyligini ta'minlaydi, Oʻzbekiston Respublikasi qonunchiligida koʻzda tutilgan holatlar bundan mustasno.

69. Institut oʻz xodimlari manfaatlarini himoya qiladi va boshqa xodimlarning shubhali xulq-atvori yoki mazkur Siyosatning korrupsiyaga qarshi kurashish talablari buzilgan boʻlishi mumkinligi haqida vijdonan xabar bergan xodimlarga nisbatan ishdan boʻshatish, lavozimini tushirish, diskriminasiya, zulm oʻtkazish, ta'qib qilish singari oʻch olish harakatlariga yoʻl qoʻyilmasligini kafolatlaydi.

70. Institutga kelib tushgan korrupsiyaga doir xabarlar Institut mas'ul shaxslari tomonidan Oʻzbekiston Respublikasi qonunchiligi, Institutdagi korrupsiyaviy harakatlar toʻgʻrisida xabar berishga moʻljallangan mavjud tarmoqlar orqali kelib tushgan xabarlarni qabul qilish va ularni koʻrib chiqishga oid ichki hujjatlar va Institutning boshqa ichki hujjatlariga muvofiq oʻz vaqtida va xolisona koʻrib chiqiladi.

71. Institut xodimlari tomonidan ataylab yolgʻon xabar yuborish mazkur Siyosat talablarini buzish va etikaga zid xulq-atvor namunasi sifatida baholanadi, bu haqida xabar bergan shaxs esa oʻz navbatida Oʻzbekiston Respublikasi qonunchiligi va Institutning ichki hujjatlariga muvofiq javobgarlikka tortilishi mumkin.

**6-bob. Qayta koʻrib chiqish va oʻzgarishlar kiritish tartibi.**

72. Mazkur Siyosat quyidagi hollarda qayta koʻrib chiqilishi va toʻgʻirlanishi mumkin:

mavjud korrupsiyaga qarshi siyosatlar va tartib-taomillarni qayta koʻrib chiqish zaruratini yuzaga keltiruvchi Oʻzbekiston Respublikasining korrupsiyaga qarshi kurash sohasidagi qonunchiligi oʻzgarganda; samarasiz korrupsiyaga qarshi nazorat tadbirlari va tartib-taomillari aniqlanganda, shuningdek Institut faoliyatida korrupsiyaning oldini olish va unga qarshi kurashga qaratilgan kompleks chora-tadbirlarni takomillashtirish zarurati yuzaga kelganda;

Institutning tashkiliy tuzilmasi va/yoki funksiyalarining oʻziga xos jihatlari oʻzgarganda va h.k.